Desagertzeko arriskuan dauden euskal abizenak! • ZUZEU\nDesagertzeko arriskuan dauden euskal abizenak! –\nAnimalia espezie ugari desagertzeko arriskuan daude: hartza, azeria, tigrea… Beno, ba, gurean, euskaldunak murrizten ari gara. Batez ere euskaldun peto-peto horiek. Gehiago dira hiltzen direnak jaiotzen direnak baino. Badira urte batzuk horrela dela. Historian lehen aldiz, inolako gerra edo izurrite/gaixotasunik gabe. Arrazoia? Emakume bakoitzak ume bat bakarrik du, batez beste.\nAbizen batek 15 pertsonak baino ez badute, horietatik ugaltzeko aukera dutenak normalean 1/3 bat izaten da (5). Horietatik erdia emakumeak dira batez beste (2,5) eta hauek normalean ez diote euren abizena jartzen lehen postuan seme-alabei.\nFenomeno hau aztertzeko, abizenak hartuko ditugu oinarri. Ordu askotako lanaren ondoren, hona hemen 2019ko urtarrilean, desagertzeko arrisku handiena duten 150 abizen.\nHemen bildutakoak euskal kutsu garbia dutenak dira. Izan ere, hemen dagoen zerrendan, “Euskal abizenak, gure hizkuntzaren lekuko” artikuluan azaldutako abizen mota dago, hau da, hitz elkarketatik ateratakoak. Hala, kolorez ezberdintzen dira hurrengoak:\nHitz arruntak: bide, ola, mendi, baso, etxe, aran, eliza…\nAdjektiboak/Adberbioak: zabal, garai, ondo, ona, goien, (h)andi, gutxi, luzea…\nAtzizkiak: –aga, –eta, –ti…\nBestelakoak (adibidez: Sangroniz, Busturia, Ansoain…) ez daude bilduta. Horrelakoak, zailagoak dira euskal jatorria duten edo ez ikustea, nahiz eta abizen hori dutenen bizitokia ikusita, batzuk EHkoak direla nahiko argi ikusten den. Hortaz, arriskuan dauden beste hainbat abizen ere zerrenda honetan sar litezke. Edonola ere, iradokizunik baduzu, proposatu mesedez.\n<15 PERTSONA BAINO GUTXIAGO DESAGERTZEKO ARRISKU HANDIA\n<50 PERTSONA BAINO GUTXIAGO DESAGERTZEKO ARRISKUA\n<250 PERTSONA BAINO GUTXIAGO\nAlzogaray 0 (8, bigarren abizen)\nBasogain 0 (12)\nBurumendi 0 (8)\nCalamendi 0 (8)\nEchezar 0 (8)\nEscarmendi 8 Gipuzkoan denak.\nGastanbide 0 (8)\nIdarramendi 0 (9)\nIlarraga 0 (9, 2. abizenarekin)\nIrigoiti 0 (6)\nLandarte 0 (10)\nMendibaso 0 (6)\nMendiolabeitia 0 (13)\nUrmendia 8 Nafarroan\nZearsolo 0 (15)\nZigorraga 6 Alargunsoro 30\n(Aldekoetxea 16+Aldecoechea 6)\nElizeche 12 (Elizeche12+Elizetxe 0 (7) )\nEtxegibel 45 (Etxebigel 33+Echegibel 12\nEtxezortu 26 (Etxezortu+7 Echezortu 19)\nGaraigorta 35 (Garaigorta+35 Garaygorta 0 (7)\nIrungarai 42 (Irungarai 9+ Irungaray 33)\nLeizegi 26 (Leizegi 11+Leizegui 15)\nOrganbide 39 Organbide 0 (6) + Orgambide 39\nOromendia 37 (EHtik kanpo)\nOzkorta 18 (Ozkorta 13+ Ozcorta 5)\nTorregarai 36 Torregarai 0 (10)+Torregaray 36\nZuazobide 21 Adarraga 106\n(Aranburuzabal 25+Aramburuzabala 95)\nBordagarai 12+ Bordagaray 84\nEgimendia 17 Eguimendia 49\nElizagaray 83 (Elizgaray 76 + Elizagarai 7)\nErrekondo 15 Recondo 251\nEtxebarrieta 228 (Echebarrieta 194+Etxebarrieta 34)\nEtxepeteleku 52 (Etxepeteleku 20+Echepetelecu 32)\nIntxaurrondo 147 (Intxaurrondo 69+Inchaurrondo78)\nIrulegi (Irulegi 65+Irulegui 114)+Iroulegui (datu gabe)\nJaureguiberri 31 (Jaureguiberri 11+Jaureguiberry 20)\nKapanaga 67 (Kapanaga 14+Capanaga53)\nLombide 131 (Lombide95 + Lonbide 36)\nMallagaray 99+ Mallagarai 0 (7)\nOlartecoechea 55 (Olartecoechea 25+Olartekoetxea 30)\nUgartetxe Ugartetxe 51+Ugarteche36\nUgartetxea (Ugartetxea79 +Ugartechea 45)\nTaula hau osatzeko INEren datu base honetan oinarritu naiz (bertan, abizen jakin bat zenbat pertsonak duten ikusi ahal da). Kontsultarik egin nahi baduzu, begiratu bertan. Jakina, badira kanpoan geratu direnak, Iparraldeko eta munduan zehar daudenak ez baitaude kontabilizatuak. Hau da, diasporari esker, badira abizenak mundu mailan biziarazteko itxaropen txiki dutenak. Espainiar Estatutik kanpo daudenen artean abizenak ikertu nahi badituzu, webgune hau duzu.\nZeintzuk dira abizena bizirauteko dauden konponbideak? Kontzientziazioa. Gure abizenak, gure hizkuntzaren lekuko dira. Horiek bizirik manten daitezen gogoa eta grina behar dugu. Edonola ere, hauek dira proposamen batzuk:\nAbizenen ordena aldatu. Arriskuan dagoen abizen bat baduzu bigarren postuan (zure amarena zelako), lehen postura pasatu.\nEmakumeak arriskuan dagoen abizena badu, bere seme-alabei lehen postuan jarri, aitarenarena jarri ordez.\nJaiotza tasa handitu. Seme-alaba gehiago eduki.\nAbizen hauetako bat duen norbait ezagutzen baduzu (edo arriskuan dagoen beste abizenen bat duen norbait ezagutzen baduzu), azaldu arazoa. Partekatu, konpartitu!\nBiztanleriaren hazkunde tasa. Iturria: Gaindegia\nDesagertzeko arriskuan dauden euskal abizenak! Desagertzeko arriskuan dauden euskal abizenak!Desagertzeko arriskuan dauden euskal abizenak! Desagertzeko arriskuan dauden euskal abizenak!\narriskua, desagerpena, euskal abizenak\n45 pentsamendu “Desagertzeko arriskuan dauden euskal abizenak!”-ri buruz\nMikelats 2019-01-02 21:12\nBeste nonbait idatzi izan dudan moduan, edo demografia serio hartzen hasten gara edo herri gisa pikutara goaz\nLeti 2019-01-02 21:55\n“Intxaurburu” arriskuan dagoen beste abizen bat.\neuskaragara.net 2019-01-03 09:49\nMila esker, Leti. Bai, arrazoi duzu. INEren aplikazioan 7 “Inchaurburu” ageri dira eta beste 7, bigarren abizen moduan (TX-ekin ez da bat ere ageri). Beraz, desagertzear dagoen beste bat, zoritxarrez.\neuskaldun bat 2019-01-02 22:06\nMaketoak eta euren abizenak plaga bat dira. Goiko aholkuez gain beste bat: euskal abizenak dituen bikotea hautatu.\nHego 2019-01-02 22:11\nGrafiko horretan Euskal Herriari dagokion datua erabat kezkagarria da. Bestalde, Amestoy (Ametza), Haristoy (Haritza), Sagardoy (Sagarrondo?) eta antzeko abizenetan azken toy/doy buruzko informaziorik al duzu?\nMai 2019-01-02 23:17\n4 belaunaldietara oraindik ere gizonezkoen abizenak jartzen jarraituko dugu? eta aita-ama familiekin?\nEmakume batzuok geurea jartzeko hautua egin dugu eta familiak aldatu direnaren aldagarria ere ahaztu zaizue.\nAitzol Azurtza 2019-01-03 09:21\nHego-ri: Iruditzen zait “-toi/doi” atzizkia (edo “-toy/doy” erdarazko grafiaz) euskarazko “-tegi/degi” atzizkiaren aldaera dela.\nHala, zuk jarritako adibideetan, “Ameztoi, Hariztoi eta Sagardoi” abizenak “Ameztegi, Hariztegi eta Sagardegi” abizenen aldaerak lirateke.\neuskaragara.net 2019-01-03 09:45\nAgian, -ti, -di atzizkien aldaerak dira: Amezti, Arizti, Sagardi/Sagasti…\nBerez, 3 horiek abizen bezala existitzen dira (“Amesti” bakarrik S-rekin).\nAmetz, Haritz eta Sagardi/Sagasti, denak dira zuhaitz motak. Ez da kasualitatea. Beste hainbat abizen, zuhaitzetan oinarrituak daude eta -ti/-di atzizkiekin konbinatzen dira:\nGorosti, Lizardi, Pagadi…\nFernando Rojo 2019-01-03 14:30\nNik Rojo dut abizena, eta euskaldun peto-petoa sentitzen naiz, euskarak egiten gaitu euskaldun, ez abizenak.\neuskaldun bat 2019-01-03 17:02\nEz dut zalantzarik euskaldun petoa zarenik baina ez duzu ukatuko euskal abizenak poliki-poliki desagertuko direnik, ez?! Ez duzu ukatuko hemen euskal etnia bat dagoenik, ez?! Eta nik Rojo abizena banu, ondo irudituko litzaizkidake abizenak ez galtzearren hartu beharreko neurriak. Eta zergatik ez, galzorian dauden abizen horietako bat neure egin, eta posible ez bada, legea aldatu beharko litzateke posible egiteko. Ala ez? Eta euskal etniak genotipo berezi batek bereizten duela esango balute zientzialariek eta nik genotipo hori izango ez banu, ez nintzateke geloskor egi horren aurka altsako. Aitzitik arro egongo nintzateke eta genotipo hori babesten saiatuko nintzateke. Arraza berezietako txakurrak normaltasun osoz bereizten diren bezala. Non dago arazoa? Edo edozerekin geloskor jarri behar gara?\nJonzumar 2019-01-03 17:43\nEuskaldun bat: etnia bat zer den ikasi mesedez arrazarekin nahastu baino lehen. Etnia bateko kidetza edo sarrera ez du jaiotzak arrazak markatzen, baizik eta faktore objektibo (hizkuntza, kultura, bizitokia, familia, ohiturak…) eta subjektibo (borondatea, gogoa, sentimendua, sinismenak…) multzo batek. Hemen, Kongon eta Japonian berdin. Beraz, Rojo bat berdin izan daiteke Pagadoi bat bezainbeste euskal etniako kide. Eta berdin Salam bat. Etnia zer den ikasi eta gero hitz egin euskaldunak “euskal etniatik” egotzi baino lehen.\nBeñat Castorene 2019-01-03 18:49\nCastorene 7 bakarriki Iparraldean\nAmeriketan ehunka Castorena\nFernando 2019-01-03 18:58\nSentitzen dut baina ez naiz eztabaida zentzugabeetan hasiko. Lehen 16 abizenak hartzen baditut 2 ditut euskaldunak, 6.a eta 14.a, eta horrekin erantzuten dur nire euskal abizeneekiko kezka guztia. Genotipoari buruz, esan eta frogatzen duten egunean erantzungo dizut.\nFernando 2019-01-03 19:00\nJonzumarrekin guztiz ados.\neuskaldun bat 2019-01-03 20:23\nJonzumar eta Fernando, badakit etnia zer den baina idazterakoan “euskal arraza” edo antzeko zerbait idatzi izan banu ZUZEU guztia gainera eroriko zitzaidala pentsatu dut eta horregatik idatzi dut “etnia”. Nahi baduzue, euskal tribua, antzina-antzinatik lurralde honetan bizi den jende multzoa, edo deituko diogu. Arraza hitza tabua da. Orain dela urte batzuk albistea izan zen Baztaneko biztanleen dna neolitikotik aldaerarik gabe zetorrena zela, oso isolatuta egon den bailara bat izanik eta abar luze bat. Euskaldunen (nahi baduzue, baskoien) muina bezala identifikatzen zuten. Ni ez naiz Baztanekoa eta horregatik ez nintzen asaldatuta jarri, euskalduna ez ote naizen pentsatuz. Aldiz, gustoko albistea izan nuen, Baztaneko jendea neolitikotik gertu-gertu zeuden, ze polita! Ez dakit 14.abizena zein dudan eta ez dut interes berezirik jakiteko. Baina benetan eh! Umeak ematen duzue! Gaztea nintzenean ere entzuten nituen RH gora eta behera txantxak. Nik orduan ez nekien zer RH nuen (eta egia esan orain ere ez dakit ez hori ezta A, B edo zer dudan ere), baina eta zer? Azterketa zientifiko batek esango balu halako RHa dela baskoien berezkoa haregatik eta honegatik, ez nuke horregatik txantxarik egingo eta iseka eta tontakeriatan ibiliko. Erromatarrak hona etorri eta mapa egin zutenean ere Nafarroako lurraldean jarri izendatu zituzten baskoiak. Besteak barduloak etab ginen, eta zer? Ni Norbegiara joanez gero, agerikoa da haien genotipo bera ez dudala eta ez da inor horregatik asaldatzen. Zer gertatzen da? Begibistakoa den bitartean ez dagoela arazorik onartzeko baina hala ez bada, nahiz eta zientzialariek esan, azkurea sortzen duela? Hemen arazoa da, DNA izan edo bestea izan, RH izan edo ez izan, kulturalki beste talde batekoak direnak euskal kultura, etnia, tribua, arraza edo nahi duzuen hori handik eta hemendik erasotzen duela, ez duela nahi ikusi ez onartu, talde txiki honetan ezberdintasunak badaudela. Eta horrela, erosionatu eta erosionatu, poliki-poliki desgastatzen dihardu desagertuarazi arte. Agian zuek ere horretan al zabiltzate? Hala bada, arazoa zuena da eta ez azterketa egin duen zientzialariarena. Zerbaitek azkurea eragiten dizue?\nFernando 2019-01-03 20:33\nNeu umea? Neu asaldatu? Neu ere horretan nabilela? Jesuuuus motel, iruitzen zaidak arazotxoa duala jjajjjaj… Neuk esan dudan gauza bakarra da abizenarenak ez nauela batere kezkatzen (eta berresten diat), hortik harago kontatzen dituanak… phire kontuak.\n*eta genotipoarena frogatzen den egunean neure iritzia emango dudala. Eutsiok horri eta ez hadi “asaldatu” je je.\neuskaldun bat 2019-01-03 21:07\nFernando, hemen duzu Interneten aurkitu dudana, orain dela urte batzutako albistea da:\nZiur nago albiste honekin ere bazterretan esamesak sortuko zirela. Baina egia esan ez dago zientzialaria izan beharrik. Hartu Europako mapa, kokatu Euskal Herria, inorekin zerikusirik ez duen.hizkuntza hor zoko batean. Ez dago zientzialaria izan beharrik konturatzeko txoko horretan hizkuntza guztiz desbersin bat badago, milaka urtetan ingurukoekin asko nahastu gabe mantendu den gizatalde bat egon delako izan behar duela derrigorrez, bestela esango didazu nola demontre egiten den hori. Eta isolamenduan egon den gizatalde bat izanik, ba normala dela genetikoki edo zerbait ezberdina egoteko motiboak soberan daudela. Edo ez? Euskara ez zela alegia mantendu Jainkoaren graziaz. Baina badirudi, horrelako gauzek ezinegona sortzen dutela, nolabait horrelako gauza baten aurrean “hau deseroso sentitu daiteke” eta hobe horrelako gauzez ez hitz egitea eta hitz egiten bada, gehienez ere txantxa moduan eta “oye! Neolitico, ven aqui!” eta antzeko txorakeriak. Abizenekin ere hobe ez sartzea, gero liskarrak sor daitezkeela eta badakizu, hobe kezkak ez agertzea eta hitz egin behar bada gwhienez ere komiko formatuan, “ocho apellidos vascos'” etab. Erosioa handik, erosioa hemendik, hemen kezka guztiak apetsugatu behar dituena beti pertsona berak.\neuskaldun bat 2019-01-03 22:30\nZUZEUn gertatzen den gauza kurioso bat honako hau da: norbaitek zerbait idazten du zukaz, erantzuten diozu, ez zaio asko gustatu edo erasotua sentitzen da eta orduan hikaz erantzuten dizu. Askotan gertatu zait. Ni, zukaz hasten banaiz zukaz amaitzen dut, ez dut aldatzen. Ez dakit aldaketa horren atzean zer azalpen dagoen. Baina dena den, hikaz hitz egiten dutenak asko miresten ditut eta balio handi ematen diot.\nFernando Rojo 2019-01-04 10:51\nEsan bezala, ez dut eztabaida luze eta antzuetan erori nahi beraz, oso gainetik irakurri dudan lehen testua ez dut erantzungo ere (gainer asko desbideratu duzu abizenaren asuntoa, gero eta gehiago).\nBigarrenaren inguruan, berriz, erasotua sentitu naizela edo ez zaidala gustatu zure irakurketak dira, esan bezala ez baitit inolako kezkarik sortzen eta sinetsidazu umore onean erantzuten dudala. “Zu” edo eta “Hi” erabiltzearen inguruan, besterik gabe, asko pentsatu gabe, zuk egiten duzun moduan gehiegi sakondu gabe, hitanoa erabiltzen dudalako nire egunerokotasunean horixe atera zait. Ez dakit zer gertatzen den Zuzeun edo eta ohikoa den ala ez hori gertatzea… bada, kasu horretan kasualitate hutsa izan da. Ohituragatik egin dut (orain zuka apropos erabili dut badaezpada ere). Ez diot buelta gehigorik eman horrelako analisi sakona egiteko. Eta portzierto nire benetako izen-abizenez sinatzen ari naiz, anonimatoan ezkutatu gabe. Horrela akusazioak egitea oso oso erraza baita. Baina neu ere euskalduna naiz abizena espainola izan arren.\neuskaldun bat 2019-01-04 11:29\nFernando, Fernando Rojo erabili dituzu. Aitor Zaldua idatzi bazenu ere niri bost axola. Eta Fernando idatzi duzu eta nik sinesten dut hori izango dela zure benetako izena baina lasai asko idatzi zenezakeen Fernando izen faltsu bezala, eta zer? Nik “euskaldun bat” ordez “Iñigo Cruz” idazten badut, zerbait aldatzen da? Zuk sinestu egingo duzu hori nire izena dela eta orduan zer, iritziak pisu gehiago du? Zuk hautatu duzu izen hori erabiltzea, oso ondo dago, beraz ez daukazu besteen izenekin sartu beharrik, eman iritzia eta kito. Eta noski, ZUZEUn iritzia idazteko lehenbizi azterketa sakon bat, gero neure ingurukoen artean eztabaidatu eta azkenean idatzi egin behar badut… ba ez, baina ez nik eta ez nire aurkakoa pentsatzen duena. Hor ere ZUZEUn beti berdina gertatzen da: gustokoa ez denean etab, ba anonimotasunaren kontuarekin hasten da jendea… hori, zuzenean ezabatzen ez badizute. Baina beno, nik uste ZUZEU apur bat hobetu dela, orain iritziak ez dituzte lehen bezain erraz ezabatzen. Gogoan dut ZUZEUko batek behin iritzia ezabatu zidanean haserretuta idatzi zuela eskuinekoek iritziak emateko nahi adina leku bazituztela esanez. Zein erraz sailkatzen den jendea. Zelako maila ZUZEUkoena!! Qué nivel! Beraz, leku bakoitzean dagokion maila, Fernando.\nAmaia Abanzabalegui 2019-01-04 11:38\nAbanzabalegui abizena ere desagertzeko zorian gaude. Gipuzkoan 12 dira lehenengo abizena dutenak eta Bizkaian 0 pertsona agertzen dira, baina datu hori txarto egon behar da; izan ere, nire familian 8 edo egongo baikera. Argi dagoena da desagertzekoa dela abanzabalegui abizena.\neuskaragara.net 2019-01-04 12:58\nAmaia: kontuan eduki Abanzalegui edo Abanzalegi bilatzeak emaitza ezberdinak ematen dituela. Bilaketa egin dut eta emaitza hauek eman ditu:\nAbanzalegi: 13 (Bizkaian 5)\nEdonola ere, arrazoi duzu, desagertzear dagoen abizena da. Seme-alabarik baduzu? Agian aldaketaren bat egin ahal duzu.\nJsoeba 2019-01-04 11:57\nArabar abizen bikoitzak ez dira euskaldunak?\nPilo bat daude arriskuan eta ez dituzue aipatzen. Gainera askok galdu egin dute ezaugarri hori, adibidez Fernandez de Retana zenak Retana edo Fernandez galdu dituzten adibide asko daude.\neuskaragara.net 2019-01-04 13:06\nJoseba: artikulua patxadaz irakurtzen baduzu, ikusiko duzu hori dagoeneko azalduta dagoela. Zuk esan bezala, abizen guztiak ez dira jarri.\nArabakoak patronimiko+de+toponimiko formula erabiltzen dute. Ezaugarri hori Arabakoa da eta erabat bereizgarria. Nik 3.000 abizen inguru aztertu ditut, baina zerrenda mugatu behar izan dut.\nArtikuluan eskatzen da zuen iradokizunak planteatzea. Beraz, ongi etorria hori ere!\nxakht 2019-01-04 12:43\nZamorako (edo Espainiako ez dakit nongo) maketoen kontra asko da esan Euskal Herrian eta esaten, ezer ere ez Marokoko maketoen kontra. Plaga handiagoa horiek.\neuskaldun bat 2019-01-04 13:38\nxakht, gaur-gaurkoz, euskaldunoi kalte gehien (diferentzi handiz) egin digutenak (eta egiten ari direnak etengabe) espainiar etorkinak dira. Kolono bezala konportatzen den ororen aurka nago, izan musulman edo izan animista, baina alde handiz bereizten da hemen kalte gehien egin duena. Eta okerrena da, beti esaten den “nola liteke XXI. mendean oraindik horrela?” hori, ba horrela dela eta horrela jarraitzen duela izaten. Ez zaiela kolono izaera desagertzen! Badela garaia politikariren batek esateko Euskal Herrian euskara derrigorrez jakin behar dela, eta hala ez bada lanpostu bakar bat ere ezingo dutela hartu! Noiz sartu behar zaie kaskezurrean! 40 urte pasa dira, baina bere horretan jarraitzen dute.\nHego 2019-01-04 14:17\nDiskriminazioa dela eta, politikariek enpresa pribatuetan ezin dute horrelakorik ezarri (ez dute ezta enpresa publikoetan ezartzea lortzen), aldaketa gauzatu behar dugunok euskaldun militante aktiboak izan behar gara. Nola? Ba euskara erabiltzeko aukera dugun tokietan soilik kontsumituz, euskara gutxietsia den lekuetan kexa masiboak bidaliz (euskara erabiltzeagatik erantzun iraingarriak jasotako lekuetan, itzulpen kaxkarrak edo euskararen erabilera okerra erabiltzen duten negozioetan…), enpresa badugu EGA eskatuz eta euskara lan-hizkuntza ezarriz eta abar.\nHorretarako lobby bat sortu behar da, jendea bilduz eta erreferente izango den salaketak plazaratzeko webgune/app bat sortuz (TripAdvisor eta antzeko webguneen moduan baina euskararen erabileraren ikuspuntutik). Euskal gizartearen presioa nabaritu behar dute, bestela betiko eran jarraituko dugu.\nNerea Usubiaga 2019-01-04 14:29\nUsubiaga, Usobiaga, Urzuriaga eta Usabiaga. Ez dakigu nondik datozen. Baina gutxi gaude. Gorlizen lur sail bat dago Urzuriaga izenarekin.\nhartsuaga 2019-01-04 16:08\nBeste bide bat badago, baina seguru asko Kodigo Zibila ukitzea eskatuko luke: Duela 300 urte arte egin ohi zena errekuperatzea, eta usadio patrilinearra albo batera utzita, leku izenez osatzea deiturak. Arazorik gabe izan ditugu Etxeberria eta Aranburu deiturekiko ijitoak gure artean. Estatu Batuetako beltzek Johnsson eta Whitacker bezalako deitura anglo-saxoiak dituzte, ez Ndong edo Affwé bezalako afrikarrak. Zergatik ez ate hori zabaldu? Galtzeko arriskuan dauden deiturak salbatu ezezik, aspaldiko arrazakeria arrastoak saihesteko lagungarria litzateke eta euskal usadio zahar ez-patrilinearra berreskuratuko genuke.\nolatz 2019-01-04 16:50\nMunita, Zalakain eta Aginagalde ere, desagertzeko arriskuan oker ez banago.\neuskaragara.net 2019-01-05 00:52\nMunita: 36 (ia guztiak Gipuzkoa eta Nafarroan + Bartzelona)\nZalakain: 74, Zalacain: 251\nAginagalde: 92, Aguinagalde: 306\nBeñat Castorene 2019-01-04 18:01\nDenek akigun bezala, abizenak, egia erraiteko, etxe izenak ziren bainan orai ezin dugu atzera egin.\nAldiz Hartxuagak errandakoaren haritik, zergaitik ez erabili etxe zaharren izenak? oraindik daudenak edo sustut orai desagertuak direnak?.\nNahikoa eta gehiago ere badago eskuragarri uldaletxe guzien erregistroetan.\nBainan Dupont bati abizenez aldatzea ez ote da gehiegi galdegitea ?\nAbizena ez ote patrimoniala?\nBada beharbada nahi luketeneetzat beste soluzio bat ez hain mingarria; Zergatik ez, Zubieta?\nAbizenen problema bat badago bainan erraz konpon liteke eskua izanez geroz.\nProblema haundiagoa eta konplikatuagoa ikusten dut gure ondare etno-kulturala denei transmititzeko.\nHerri aske batean jadanik zaila bada, zapaldu batean imigrazioa handiegia denean einezkoa da.,\nEus1 2019-01-05 00:35\nFernando, ez hadi asaldatu, feminazi bat dirudik ,inork ez dik eta euskalduntasuna kenduko.\nLan eta proposamen bikaina iruditzen zait Euskaragara jaunarena.Nik aurreneko abizena kanpotarra daukat,baina euskal etnia (etnia osotasun bat da, baita arraza ere) babestu dut beti euskal herriaren identitatea babestuaz, ez daukat RH-, euskal herriaren ezaugarrietako bat izanik munduko RH- portzentai handiena izatea ,(hara beste misterio bat).Nire abizenak ikusita nire DNA ere hortxe ibiliko da, eta hala ere euskal herriaren historia eta egia babestea ezinbestekoa iruiditzen zait.\nZergatik ematen die ainbesteko phobia Herri baten benetako historia eta jatorria ikertzeak batzuei? Gaur errealitatea beste era batekoa izan daiteke, eta? Horregatik historia ixildu behar al dugu? Herri baten historia (kulturala, historikoa, GENETIKOA) jakiteagatik meatsatua sentitzen den norbait ez det uste herri baten benetako parte sentitzen denik bere barruan.\nEzin det imajinatu txeroki bat, edo kurdu bat bere herriaren historia edo edozein ezaugarri fisiko edo kulturak ixildu arazi nahian edo mespresatzen.\nMiren 2019-01-06 02:32\nKaixo, Jaureguibeitia/Jauregibeitia ere desagertzear\neuskaragara.net 2019-01-08 01:15\nGehienak Bizkaia aldean daude.\nTrekutarrak 2019-01-06 13:04\nTreku abizena Gipuzkoakoa da. Baina ez da ezagutzen nondik datorren. Ez dauka jende askok apellido hori.\neuskaragara.net 2019-01-08 01:18\nBai, abizen bitxia eta misteriotsua.\nBai, jatorria Gipuzkoan omen dago, baina auskalo zein puntu zehatza. Castorenek dioen bezala, Iparralden baten bat gehiago egon daiteke.\nBenat Castorene 2019-01-06 14:07\nLehen Lapurdin bazen Mattin Treku Inharga (1916/1981) bertsolari aheztarra.\nTreku edo Trecu frantziar idazkeran abizen bera da.\nAldi honetan, orai bertan, 14 TRECU aurki daitezke telefono zerrendan, beraz seguraz ere gehiago ere izango dira\neuskaragara.net 2019-01-08 21:36\nBeñat: badago datu baserik interneten Iparraldeko abizenak aztertzeko? Ez dut Castorene edo Arbelbide-rik topatu INEren bilatzailean, baina egon badaude, Iparralden.\nAntso 2019-01-08 08:50\nAgirretxu be bai! (Aguirrechu/Aguirretxu)\nMikelats 2019-01-08 10:41\nTreku Lezoko betiko abizen gisa ezagutu izan dut beti, handik galde\nBenat Castorene 2019-01-10 21:06\nNik bederen datu baserik ez dut ikusi Iparraldean. Duela hainbat urte jada, Philippe Oyhanburu dantzari famatu ohiak liburu batean abizenak bildu zituen. Castorene bezala Arbelbide abizena hartan izango da, zabaldu samarra baita baxe nafarran.\nIoritz 2019-01-14 21:10\nEz dakit euskal abizena den, baina Ardeorekin 100 pertsona daude.\nolatz 2019-01-31 13:55\nPolia orrialdea. Baina inon ez dut aurkitzen Kaminaur edo kaminor edo Caminaur delakoaren erreferentzerik. Inork aditzera emango al dit zerbait?\nPatri 2019-02-21 18:30\nMentxakatorre oso gutxi dagoz.


eLearning: ikasi hizkuntzak Forvorekin\nKomunikazioa da elkar eragiteko, ikasteko, gozatzeko. Hizkuntza berri bat ikasteak hobeto komunikatzeko aukera ematen dizu. Aukeratu hizkuntza bat eta ireki zaitez mundura.\nIngelesa Frantsesa Espainiera\n"Hizkuntzarik gabe batek ezin du jendearekin hitz egin edo hauek ulertu; ezin dira itxaropenak eta helburuak partekatu, bere historia ezagutu, bere poesiak estimatu edo bere abestiak dastatu." - Nelson Mandela\nForvok eskuragarri dauden hizkuntzetako hitz eta esaldi erabilgarrienak ikasten dizun sistema bat eskaintzen dizu. Hitzak eta ahoskerak ikasteko lagunduko dizun tresna aurreratu bat da.\nForvok hizkutnza bat erraz ikasten laguntzen dizu. Hiztegia hobetzeko interesatzen zaizkizun gaiak aukeratzea bezain erraza da. Hitza nola ahoskatzen den entzuteko gai izango zara, baita hitzaren esanahia zein den eta esaldi batean nola erabiltzen den jakiteko ere.\nEgunero 10 minutu nahiko dira ikasten ari zaren hizkuntza hobetzeko. Sistema honen helburua egunean 20 hitz ikastea da. Utzi gure algoritmoari bere lana egiten eta berak esango dizu zein hitz ikasi behar dituzun egunero zure ikasketa-patroiaren arabera.\nForvon izen eman behar duzu kurtso bat hasteko. Tresnak egingo du gainontzekoa eta ikasketa-prozesu osoa guztiz erraza eta samurra izango da.


Sukaldean denbora eta dirua aurrezteko aholkuak | Aldizkaria | EROSKI CONSUMER\nOhiturak aldatzen ari dira, eta joera berriak sortzen. Eguberrietan, otordu handiak egiteko ohitura nagusitu da gure inguru hauetan, eta buruhausteak saiheste aldera, jendea hasia da catering zerbitzuak kontratatzen edo etxetik kanpo jaten. Ohitura eta joera nagusia, dena den, Eguberriak etxean ospatzea da oraindik ere. Baina ez errazena hori delako, alafede! Guztiei gustatuko zaien mezua prestatu, mahai-zapirik egokienak hautatu, senitartekorik arazotsuenak non eserarazi (halakorik bada), sukaldean ordu luzeetan jardun su eta bitrozeramika artean... Festa egingo bada, batzuek lan egin behar izaten dutela, alegia.\nIdeia ona da haragia aurrez erosi eta izoztuta gordetzea, asko aurreztuko dugu\nZama hori guztia arintzeko, eta sukaldean ematen dugun denborari ahalik eta etekin gehien ateratzeko, aholku erabilgarri batzuk prestatu dituzte EROSKI CONSUMER aldizkariko sukaldariek. Bide batez, menu orekatuak prestatzeko ere balioko dute, diru askorik xahutu gabe.\nMahaian hestebete iberikoak, arrain ketuak eta pateak kopuru handietan jarri beharrean, hobe da ogi txigortu batzuk ere jartzea, ziropez igurtzita. Era horretan, kontraste atsegina lortzen da jaki gozo eta gazien artean.\nOsagairik gantzatsuenak entsaladan jar daitezke. Adibidez, kukulu entsalada egin liteke, izokin ketuarekin eta mandarinazko olio-ozpin saltsarekin. Plater sofistikatua da, eta aski egokia garai honetarako; sasoiko fruta bat erabiliko genuke batetik, eta kaloria gehiago ematen dituen produktua bestetik, izokina.\nItsaski-koktel bat prestatzerakoan, komeni izaten da berdura batzuekin, letxugarekin eta frutekin laguntzea, errazago digeritzeko.\nItsaski-koktelek maionesa eta itsaski-saltsa (saltsa arrosa) gehiegi badute, astun samarrak gerta daitezke. Horien ordez, olio-ozpin saltsa arin bat erabil dezakegu, fruta ukitu batzuekin: arinagoa, digeritzeko errazagoa eta merkeagoa aterako zaigu.\nArrainak oso-osorik erosten baditugu (zapoa edo legatza, adibidez), horien burua erabil dezakegu fumet bat egiteko (arrain salda), eta hezurrak ere gorde ditzakegu horretarako.\nLegatza jartzeko asmoa badugu, arrainketariari eskatuko diogu ezkatak kentzeko eta zatitzeko, bai xerratan edo bai solomotan. Zapoa, berriz, xerra loditan moztu liteke. Horrela eginez gero, jango ditugun zatiak soilik prestatuko ditugu, eta gainerakoak izoztu egin ditzakegu.\nArrain izoztua, saltsan jartzea da onena, izozteko eta desizozteko prozesuan sarri galdu egiten baititu bere zukuak.\nArrain-zopak eta itsaski-kremak zapore gehiago hartzen dute egun batetik bestera egin eta hozkailuan gordetzen direnean, eta berdin gertatzen da itsas gisatuekin eta txipiroiak eta txibiak tinta beltzean jartzen direnean ere.\nArraina bezperan prestatu badugu, hobe da gatz gutxi erabiltzea; izan ere, hozkailuan uzten dugularik hurrengo egunerako, zaporea kontzentratu egiten da, eta gatzarekin tentuz ibili ezean, gaziegia egon liteke.\nAukera ona izaten da haragia, saltsan jarriko badugu, aurrez erostea eta izozkailuan edukitzea. Hala ere, aste batzuk izozkailuan pasatu ondoren, haragi guztiak ez dira egoten zaporetsu. Arkume-eltzekaria edo arkume erregosia egiteko haragia bai, hori eros liteke lehenagotik, oso zaporetsua geratzen da-eta saltsan jarrita.\nHaragi horiek laguntzeko, saltsa demi glace bat presta liteke (espainiar saltsaren aldaera bat da) edo perretxiko-saltsa bat egin liteke. Hartara, produktua lehenagotik erosteko aukera izango dugu, eta aski goxoa aterako da.\nHaragiak laguntzeko goarnizioei dagokienez, komeni izaten da entsalada txikiak prestatzea hosto askotarikoekin (letxuga, eskarola eta eskarola gorria, lollo arrosa, eta abar). Itxura polita emateaz gain, plater horiek digeritzen ere lagunduko dute.\nEhizakia hautatzen badugu, aukera ona da izoztea, horrela apurtu egiten baita haragi horiek izaten duten zuntz gogor hori.\nEdozein haragi mota izozteko, zatiak garbituta egotea komeni da, eta kopuru txikietan edo banakako errazioetan bilduta, probetxu hobea ateratzen zaie eta.\nDesizozteko, aurrez hozkailuan sartu behar dira, desizoztean askatzen dituzten zukuak ez ukitzeko; adibidez, iragazki batean jar daiteke haragia, eta erretilu bat azpian, hara isur daitezen zuku horiek.\nPostrea, askotan eta askotan, jan gabe uzten da, eta zati handiak geratzen dira soberan. Horiek alferrik ez galtzeko, postre berriak asma litezke (turroi izozkia, mazapan moussea), edo karamelu almendradunak xehatu eta entsaladak laguntzeko erabili, eta berdin egin liteke fruta lehortuekin ere.\nSasoiko frutak erabiliz, aski postre goxoak egin litezke etxean: konpota, neguko udare-tarta, gaztaina-burdina... Oso plater egokiak dira elikadura-ikuspegitik, eta merkeak ere bai, sasoiko produktuak dauzkatelako.\nPDF: Egin klik hemen honako ekintza hau burutzeko: Informazio hau PDF bertsioan jaitsi (648 Kb)


Billions (telesaila) - Wikipedia, entziklopedia askea.\nNew York, Connecticut eta New York\n2016ko urtarrilaren 17a\nBillions (euskaraz Bilioiak) estatubatuar drama telesail bat da. Brian Koppelman, David Levien eta Andrew Ross Sorkin ekoizleek sortu eta Paul Giamatti eta Damian Lewis aktoreek antzeztu zuten. Jatorriz, 2016ko urtarrilaren 17an Showtime telebista katean aireratzen hasi zen.\nChuck Rhoades (Paul Giamatti), New York hiriko eragin handiko fiskal diruduna bat da, eta Bobby "Axe" Axelrod (Damian Lewis) aberatsarekin lotura duen informazio pribilegiatuari buruzko kasu bat ikertzen ari da. Axek hutsetik hasita berak sortutako konpainia zuzentzen du, 2001eko irailaren 11ko atentatuei eta 2008ko Atzeraldi Handiari biziraun, eta orain, inbertsio pribatuen funtsen "errege" bilakatu da. Erakargarria da, prestigio handia du, eta iritzi publikoa bere alde duenez, inor ez da bere aurka egitera ausartzen. Rhoades, justizian itsuki sinistu arren, handigura ere bada, horregatik kasu hau bere ibilbideak goruntz egiteko behar duen aukera dela uste du. Baina berehala Axe gizaseme gogorra dela frogatuko du. Gainera beste arazo bat ere gehituko zaio, Wendy (Maggie Siff), Rhoadesen emaztea, Axeren 'coach' eta psikologoa baida. Laister, bi gizonak beren aukera onenak erabili beharko dituzten borroka latz batean aurrez-aurre topatuko dira, tartean baita joko zikina ere, batak beztea nola edo hala garaiatzeko helburuaz.\nPaul Giamatti: Charles "Chuck" Rhoades Jr.\nCondola Rashād: Kate Sacker\nTerry Kinney: Hall\nJerry O'Connell: Steven Birch\nDennis Boutsikaris: Kenneth Malverne\nRob Morrow: Adam DeGiulio\nDan Soder: Maffee\nStephen Kunken: Ari Spyros\nKelly AuCoin: 'Dollar' Bill Stearn\nNathan Darrow: Mick Danzig\nOrriaren azken aldaketa: 16 apirila 2018, 15:21.


Debako Udalak balkoiak eta leihoak apaintzeko II. lehiaketako sariak banatu ditu — Debako udala\nDebako Udaleko Obrak, Zerbitzuak eta Ingurumen batzordeko lehendakaria den Antxoka Elorzak gaur banatu ditu balkoiak eta leihoak apaintzeko II. lehiaketako sariak, eskualdeko gainontzeko udalek aurreko asteetan banatu zituzten. Elgoibar, Eibar, Ermua, Mutriku eta Debako udalek antolatu dute egitasmoa, Debegesa Garapen Agentziaren lankidetzarekin.\nEpaimahaiak uztailean zehar ikusi eta baloratu ditu balkoi eta leiho parte-hartzaileak lore apainketa ederrenak saritzeko. Deban, guztira, 16 parte-hartzaile izan dira. Epaimahaiaren balorazio irizpideak honako hauek izan dira: kanpoko ikuspena, konposizioaren originaltasuna eta sormena, apainketaren kalitatea, apainketaren harmonia eta diseinua, eta konplexutasuna.\nLehiaketa maiatzean abiatu zen, eta deialdiarekin batera, lore banaketak egin zituzten bost udalek, herritarrei loreak oparitzeko. Deban, guztira, 175 lore banatu ziren.\nSariei dagokienez, lehenengoa Itziar Urainek irabazi du; Debalai herriko merkatari elkarteko saltokietan erabiltzeko 200 euro. Iaz ere bera izan zen garaile. Bigarrena, 150 €-koa, Lourdes Arriolak irabazi du. Eskualdeko saria, aldiz, 250 €-koa, Mutrikura joan da aurten.\nLehiaketaren helburua izan da, herritarren parte-hartzearen bidez, bost herrien ingurumen kalitatea eta irudia hobetzea, eta landareei eta loreei garrantzia emanez, herrigune atseginagoa eta ederragoa lortzea; eta bide batez, herritarren artean, landareak zaintzeko ohitura zabaltzea.\nLehiaketan izena eman ez duten balkoi dotoreak ere ikusi ditu epaimahaiak, beraz, mila esker denoi herriko irudia hobetzen laguntzeagatik.


Berriak - Ura tratatzeko produktu kimikoak nola erabili 1\nIngurumenaren kutsadura gero eta larriagoa denean hondakin-urak tratatzeari arreta gehiago eskaintzen diogu. Ura tratatzeko produktu kimikoak araztegiko urak tratatzeko ekipoetarako beharrezkoak diren osagarriak dira. Produktu kimiko horiek desberdinak dira efektuetan eta metodoak erabiliz. Hemen ura tratatzeko produktu kimiko desberdinen metodoak aurkezten ditugu.\nI.Poliakrilamida metodoa erabiliz: (Industriarako, ehungintzako, udal saneamenduetarako eta abarretarako)\n1.Diluitu produktua% 0,1 -% 0,3 disoluzio gisa. Hobe litzateke ur neutroa gatzik gabe erabiltzea diluitzerakoan (esaterako, iturriko ura)\n2. Kontuan izan: produktua diluitzerakoan, kontrolatu dosifikatzeko makina automatikoaren emaria, aglomerazioa, arrain-begien egoera eta hoditerian blokeoa ekiditeko.\n3. Eragiteak 60 minutu baino gehiago izan behar ditu 200-400 erroilu / min. Hobe da uraren tenperatura 20-30 control kontrolatzea, disoluzioa azkartuko duena. Baina ziurtatu tenperatura 60 below azpitik dagoela.\n4. Produktu honek egokitu dezakeen ph gama zabala dela eta, dosia 0,1-10 ppm izan daiteke, uraren kalitatearen arabera doitu daiteke.\nNola erabili pintura laino koagulatzailea: (Pintura saneamendu tratamendurako bereziki erabiltzen diren produktu kimikoak)\n1. Pintatzeko eragiketan, normalean, gehitu lainoa A koagulatzailea goizean, eta, ondoren, pintura normalean spray. Azkenean, gehitu pintura lainoa B koagulatzailea lanetik irten baino ordu erdi lehenago.\n2. Pintura lainoa A koagulatzailearen dosifikazio puntua A zirkulatzen duen uraren sarreran dago, eta B agentearen dosi puntua ur zirkulatzailearen irteeran.\n3. Pintura sprayaren eta zirkulazio ur kopuruaren arabera, doitu A eta B koagulatzaileen pintura puntuala.\n4. Zirkulatzen duen uraren PH balioa aldizka neurtzea egunean bi aldiz 7,5-8,5 artean mantentzeko, agente horrek eragin ona izan dezan.\n5. Zirkulazio-ura denbora-tarte batez erabiltzen denean, eroankortasuna, SS balioa eta zirkulazio-uraren solido esekiak balio jakin bat gaindituko dute, eta horrek agente hori zirkulazio-uretan disolbatzea zaildu egingo du eta, beraz, efektuan eragina izango du. agente honen. Ur depositua garbitzea eta zirkulazio ura ordezkatzea gomendatzen da erabili aurretik. Ura aldatzeko denbora pintura motarekin, pintura kopuruarekin, klimarekin eta estaldura ekipoen baldintza zehatzekin lotuta dago, eta tokian tokiko teknikariaren gomendioen arabera ezarri beharko litzateke.


KKinzonaren denboraldi berriaren aurkezpena, urriak 27, 18:00etan Potrosen | KKinZona\nKKinzonaren denboraldi berriaren aurkezpena, urriak 27, 18:00etan Potrosen\n27 urria, 2017 InAlbisteak\nKkinzona Irratiak denboraldi berria hasi du. Bertan ekoiztutako 10 irratsaio propio eskainiko ditu aurten Urretxuko eta Zumarragako irrati libreak eta urteroko moduan, Arrosa Saretik hartutako irratsaioekin osatuko du programazioa. Hauek guztiekin, aste osoko programazioa osatu dugu, egunean 24 orduz emitituz.\nAurtengo ikasturtean 10 irratsaio ekoiztuko dira KKinzonan, denetariko gaiak landuz:\nBertan Ekoiztutako Irratsaioak\n1215. Katea (Bi igandean behin, arratsaldeko 19:30tan)\n1215. Katea musikari eskainitako saio bat da. Musikari, bere horretan. Ez dizkiogu mugak jarri nahi doinu ezberdinei, horrexegatik gurean 90. hamarkadako Washingtoneko hardcorea, Bogotako cumbia berritzailea edota 80. hamarkadako elektronika entzun ahal izango dituzu. Noski, nongoak garen ahaztu gabe, Euskal Herriko musika bereziki landuko dugu, nobedadeetatik klasikoetara. Hiru arau inposatu dizkiogu geure buruari:\n1) Euskal musika eta, bereziki, euskaraz eginikoa sustatuko dugu\n2) Emakumeak partaide dituzten taldeak entzun ahal direla bermatuko dugu\n3) Musika estilo ahalik eta anitzenak lantzea dugu helburu\nAurtengoa 4. denboraldia izango da eta berrikuntza gixa, kolaboratzaileak izango ditugu hontaz eta hartaz jarduteko saio bakoitzean.\nAntxoen Bertsoa (Asteazkenero arratsaldeko 18:00tan)\nKKinZona irratiko bertso zopa kitzikagarria. 3. irrati-urtea dugu jada eta beti bezala han hemengo bertsoak ekarriko dizkizuegu. Bertso eta kopla berri nahiz zaharrak entzuteaz gain, umorea ez da faltako eta elkarrizketak, kronikak, kontu epelak, txapelketen jarraipena, irakurketak, iritziak, kritikak, Habana Ta Punto, Eitzan Aitzen, Bertso Bihotz eta sorpresa askoz gehiago. izango dituzue KKinZonako estudiotik zuzen zuzenean. Bertso gilda gozoa! glu glu glu glu…\nEromerian (Igandero arratsaldeko 17:00tan)\nTrikitixari eskeinitako irratsaioa. Garai guztietako trikitixa abestiak igande arratsaldeak girotzeko aproposa.\nGaur Egur (Astelehenero 20:00tan)\nAktualitate politikoari errepaso egiten dion irratsaio antologikoa. Erakargarria eta freskoa. Euskal Herriko eta mundu mailako aktualitatea jorratzen dute. Beti begirada kritikoarekin eta umore dosi haundiekin.\nHitzen lioa hirutan (Bi ostiralez behin, arratsaldeko 15:00tan)\nMusika letrak irakurri, aztertu, interpretatu eta ondoren abestiak entzuten ditugu. Beti ere, abestien letrak hain zabalak izanik, guri iradokitzen digutena azaltzen saiatzen gara gure ikuspegi propiotik. Aktualak eta ez hain aktualak diren; taldeak, bakarlariak, idazleak, liburuak, elkarrizketak eta gonbidatuak izaten ditugu irratsaio honetan. Aurtengoa 5. irrati-urtea izango da irratsaioa hasi genuenetik eta beti bezala, zuen iradokizun eta proposamenak jasotzeko irrikaz gaude.\nHontzaren gauerdiko eztula (Igandero, gaueko 0:00tan)\nHontzaren Gauerdiko Eztulan elkarrizketak sakonean, musika ezberdinei tarte bereziak, misterio tarteekin eta baita gogoetari ere. Gaueko saio batek dituen erritmoekin.\nKKheroiak (Bi ostiralez behin, arratsaldeko 18:00tan)\nMagazin ganberro eta zoroa, herriko albistek aztertu eta komentatzen ditu, aktualitatea. Albiste interzionalak, asteburuko kirol jarduna, sukalden sartu eta errezeta goxok zein mikatzak prestatzen ikasteko txokoa, goierriko jatetxe bat gomendatu, sareko albisteak sare sozialak, bideo biralak eta youtuberrak… Pelikulen, telesailen edo dokumentalen gomendioak. Eta asteko elkarrizketa sakona bezain xumea.\nSokaren Itzala (Bi asteartez behin, gaueko 21:30tan)\nKonspirazioen inguruko irratsaioa duzu honakoa. Teoria konspiranoikoak hainbat gaien inguruan: Giza espeziearen sorrera, estralurtarrak, CIA, Nasa, Hollywood, ISIS, gobernuak, atentatuak, narrastiarrak, espirituak, erlijioak, planetak, ilargia, Ezkioko amabirjiña… guztia gure sasi-adituen eskutik: Tasio Sudupe eta Morgan Illarramendi.\nSpuela! (Ostiralero gaueko 22:00tan)\nMusika Teknoari eskeinitako irratsaioa. Ostiral gauak girotzeko aproposa. Garai guztietako teknoa, ragga-junglea, drum&bassa…\nPlanning Prest! (Ostiralero, arratsaldeko 20:00tan)\nPlanin Prest-en, astebururako datorren agenda azaltzen da ostiralero. Kulturaren parte diren atalekin: jaiak, kontzertuak, agenda, zine estreinuak… Batez ere, Legazpi Urretxu eta Zumarraga egiten diren kultur ekitaldiei garrantzia emanez.\nGure irratsaioez eta Arrosa Saretik hartutakoez gain, zuzeneko konexioak ere egiten ditugu beste irratiekin egunero. Astelehenetik ostiralera, goizeko 7:30etik 10:00etara Info 7 irratiaren Kalegorrian saioa eskaintzen dugu, eta albistegiak erebai eguerdian, 13:30etik 14:00etara. 10:00etatik 13:00etara, aldiz, Hala Bedi irratiko Suelta la Olla saioa eskaintzen dugu, asteko egun beretan.\nIkasturte berriarekin batera, webgune berria ere aurkeztu nahi die KKinzonak erabiltzaileei, http://kkinzona.eus helbidean ikus daitekeena. Berrikuntza nagusi bezala, jadanik KKinzona Irratia zuzenean entzun daiteke webgunean, bai ordenagailuetan eta baita mugikorretan ere. Ez da, ordea, zuzenean, irratsaioak entzuteko modu bakarra, saio guztiak entzungai egongo baitira webgunean, irratsaio bakoitzaren atalean. Hala, asteren batean zure irratsaio gustokoena zuzenean entzuterik ez bazenu, nahi duzunean webgunean entzuteko aukera izango zenuke.\nBlogak dira bigarren berrikuntza bat. Kkinzona proiektuak lekutxo bat eskaini nahi die esateko zerbait duten herritar guzti horiei, eta dagoeneko hiru blog dira, martxan daudenak: 40/50Ton, Fiorto Bogansky eta Gaur Egur bloga. (http://kkinzona.eus/blogak/). Herritar guztiek dute zabalik aukera bloga sortzeko, eta hala nahi duenak, KKinzonarekin harremanetan jarri besterik ez du.\nIrratiaren programazioa, albisteak eta bestelako informazioa ere topatu ahal izango dira webean.


36.— Luis Jauregi Etxenagusia, «Jautarkol»\nAita Intza'k onela ñabartzen du Jauregi'ren olerki-sena: «Alditan bere gogoraldiak gertaera ezerezetatik artzen ditu egarako bideak eta irakurlea esnarazko gairik ederrenak. Aldietan zorrotza da bere luma, ta irudipenak atsegiñenetatik ba-daki gogoraldirik ukigarrionak ateratzen. Gaiak eskatzen dionean ba-daki xamur eta gozo izaten ere. Aldietan azkeneraño, izkutatu egiten du irakurleari geienik eragingo dion irudipena, eta bi itzetan josten du bere gogoraldi guzia. Egia da, banaketan ba'da, laburpenen bat edo beste ematen diela itzei, baño izketan ere noiz-nai egiten direnak» (Biozkadak, XII).\nErrenderi'n munduratu zitzaigun «Jautarkol» —Jauregi'tar Koldobika—, 1896-6-19'an. Apaizgorako deia izanik umetan, Komillas'en osotu zituen ortarako ikaskuntzak, Eliz-Legedian Lizenziatua ta Urtziztian Irakasle (Doktor) irtenik. Mezakotu ta laster, arirna-zain daukagu, 1923'tik, Salinillas de Buradón (Araba) erritxoan; 1926'tik, Ataun'go San Gregorio'n, urte berean Altzo-Goiko'ra aldaturik; geroztik Anoeta'n, Matxinbenta'n eta Urrestilla'n egon zitzaigun, eta azkenez, 1958'tik, Zarautz'ko Karmeldar Lekaimeen kapillautza egin zuen. Ementxe il zan, 1971-2-2'an. Gizaseme apal eta mistikua genuen. Atsegin izan zitzaion, beraz, toki bakar ezkututan bizi ta lan egitea, ez berez erabe ta uzkur zalako, bere gogo-giroak orixe eskatzen ziolako baizik. Txori kantariak ere saiorik bikaiñenak izkutuan egiten omen dituzte. Nola ez olerkariak?\nEUSKAL IDAZLE.— Olerkari genuen, ain zuzen ere, Jautarkol, olerkari lirikua; 1919'tik 1930'ra bear bada, Arrese'tar Emeteri ta biak, sail ortan bakar xamar ibilliak dira. Euskeraz ederki zekien, eta gizonki zerabillen euskal idazkortza.\nKomillas'en ikasle zala asi zan idazten, eta arrezkero guztian, bai euskeraz eta bai erderaz ez digu gutxi idatzi, beti errez, garbi ta eder. «Euskal-Erria»-n, «Euskal-Esnalea»-n, «Zeruko Argia»-n, «Argia»-n, «Euzkadi»-n, «Ekin»-en, «Argia'ren Egutegia»-n, Errenderi'ko «Bertsolariya»-n, «El Día»-n, «Yakintza»n, «Eusko-O1erkiak»-en, «Aranzazu»-n, «Euzko-Gogoa»-n, «Libro de Oro»-n, «Olerti»-n, «Euskera»-n, eta abar, agertzen dira bere lanak. Ango ta emengo batzaldietan sari ederrak jaso zizkigun.\nEuskaltzaindikoa zan, eta beti zegoen gertu naiz eskatzen zioten idazlan bat osatzeko, naiz itzaldi bat eratu ta mintzatzeko. Eskabidea beretzat agindu zorrotz izan.\nOna argitaratu zizkigun lanik beiñenak:\n1) Egizko edertasuna (Bermeo, 1923). Gaubeka'ren irarkolan. 56 orrialde. Ipuin luzea, Euskaltzaindiaren babesean argitara emana, ta len-sariz sariztatua.\n2) Ipuiak (Donostia, 1924). Iñaki Deunaren irarkolan. «Argia» asterokoak argitara emana. 80 orrialde.\n3) Biozkadak (Iruña, 1929). Neketako Ama-Birjiñaren irarkolan. XV-106 orrialde. Aita Intza'ren itzaurrea. Poesi-liburua, 50 olerkirekin.\nNaiz-ta luzetxo izan, ona A. Intza'k kopla-idazti oni egin zion sarreran dioskuna: «Bi bide daude gure olerkariak beste edozein izkuntzetakoak bezin bikañak izateko. Gure erritarren berezko bertsoak begiztatu, ta euskeraz itzegin eta euskaldun onai entzun. Gure erritarren berezko bertsoak esan nai dut begiztatzeko, ba-diralako bertso berri asko argitara emanak; baño askotan ez ain erritarrek eta ezta ere bildu gabe dauden beste asko bezin onak. Erritarren berezko bertsoak deitzen ditut ba, erritarren agoz-ago beren abestietan dauzkatenak. Eztira asko, baño bai egokiak... Oiek, berezko etorrian, erriaren biotzeraño sartzeko artzen dituzten irudipen berak, orra gure olerkari onen olerki gai egoki, adikor ta zabalkorrena. Oien irudipenak eta gogoraldiak nonbait errazak dira agertzeko, egokiak euskaldunaren biotza bereganatzeko; orra ba, olerkariarentzat bide ebakitzaille gaitzak, asmaketa berriak bururatu ta aien era berean azaltzeko»...\nEta liburua aurkeztuz, dio: «Baño euskal olerkari ona izateko, esan dugun guzia eztu naikoa gizon ikasiak. Bear du euskeraren joskera ondo ezagutu. Ta artarako esan degun bigarren guzza, au da, erritarrekin asko itzegin. Gogoan artu beren esakera ain bizi, erraz eta egokiak. Gaur zuen eskuetan jartzen dizutedan liburuan auxe ikusten dut. Euskal esaera, garbi baño garbiagoa; bere irudipenak argi ta erraz emanak; irudipen bat artzen du ta zearo ta osotara azaltzen du, eragozpen guzien ganetik triskatuz».\n4) Maite-Opari (1936). 1935'an, Bedoña'n «Loramendi»-ren omenez ospatu zan Euskal Olerti Egunean, saritua izan zan olerki au, zillarrezko adarrez ain zuzen ere.\n5) Ipuiak (Zarautz, 1953). Itxaropena'k Kuliska Sortan, 4'garen zenbakia. Bigarren argitalpena? Ez osorik; an ba-dira emen ez daudenak, eta emen ba-dira an ez daudenak. 74 orrialde.\n6) Loramendi olerkaria (Euskera, 1960, V, 235 orr.). Bere poesi-lanaren azterketa, bera bizi izan zan garaiari buruz-buru.\n7) Xenpelar Bertsolaria (Zarautz, 1958). Itxaropena Argitaldaria, Kuliska Sortan, 25-26. 142 orrialde. Bizitza ta Bertsoak. Muiña: Itz-aurretxoa. Bertsolaritasuna Euskal-Errian. Xenpelar bertsolaria. Xenpelar'en bertso-berriak. Erligio-gaiezko bertso-berriak. Azken-itza.\nIdazti-egilleak itz-aurretxoan: «Ez da nere asmoa Xenpelar'en bertso guziak argitaratzea, aren berri eman, ta zerbait ezagun-aztea baizik. Xenpelar'ek il zanean, 34 urte besterik ez zituen, eta utzi zizkigun Bertso-Berriak asko ta era guzitakoak dira. Oietatik batzuek, mota guzietakoak, ipiñiko dizkitzut. Ezagunak izango zaizkitzu noski, baña, bizirik iraun dezaten, jaso ditut emen. Nere gogorik biziena, gure euskeraren alde zerbait egitea izan da, ta liburutxo onek egingo duelakoan nago. Gaur, orrelako liburu errazak eta ariñak bear ditugu ugari, euskal-liburuak irakurtzeko gogoa, euskaldunen artean piztu ta bizitu dediñ».\nEuskera goraturik, onan darrai: «Euskera euskaldun guziena ta euskaldun guzientzako da. Gure pitxirik aberatsena degu. Oraindik askoz geiago: Euskal-Erria'ren anima degu Euskera. Euskera il ezkero, Euskal-Erria ez litzake izango Euskal-Erria, beste Erri bat baizik. Euskaldun danok, beraz, gure izkuntza zarrari eustera ta indar-ematera gaude beartuak. Euskaldun gurasoak dira batez ere, gai oni buruz, geien-geien lezatekenak. Lotsagarria benetan, guraso askok ontan agertzen diguten zabarkeri ta ajolagabekeria».\nEta Xenpelar'en doiñuai buruz: «Xenpelar'ek bertsoak ez ezik, bertsoak kantatzeko doñuak ere asmatu zizkigun eta geroztik bere ondorengo bertsolariak erabilli oi dizkigute. Ementxe arkituko dituzu doñu oiek».\n8) Paskual Duarte'ren Sendia (Zarautz, 1967). Kamil Jose Cela-ren «La familia de Pascual Duarte» nobela euskeraz. Itxaropena, Kuliska Sorta'n, 62 zenbakia. 168 orrialde. Karlos Santamaria'ren itzaurrea. Itzulpen atsegiña.\nZerrenda onezaz gaiñ, il aurretxoan, bere olerki-bilduma bat burutzen ari izan zan; neri esan zidanez, laster irarkolara eramateko zeukan. Nun ote dugu gaur bilduma ori? Aita Intza'k beretik, idatzi didanez, bukatua du aren olerki guztien sorta, ta askorik luzatu gabe irarkolara eramateko asmotan dago.\nOLERKARI.— Idazle bakoitza bere arnasak darabil, berdin olerkaria ere. Jautarkol'ek bere arima berezia zuen, eta orixe utzi zigun, osto, ertzetan tanta iduri, bere bertsoetan dardarka. Barnean zituen atsekabe ta pozak adierazten erabilli zizkigun irudipenak, egoki, nare ta adikorrak ziran oso. Aren adimen argiak sorturiko gogai ta burutapenak, erri asko ez jakiñak berak ere naiko errez ulertzeko modukoak. Etzan bertsolari maillako, ez poeta illun-zale bai bien arteko euskaldun olerkari jator, gauza ederrak ederki adierazten zekiana.\nArgarri dugu geienik J. Ariztimuño'ren iritzia olerkari buruz; bigarren Eusko Olerkiak liburuan au diño: «Irudipenez ugari, olde-asmoz apain jantziak Tapia-Perurena ta Jauregi bai dagerzkigu. Minkuntz zintzoaz aberatsagoak dira ordea: liriko bikañenetakoak bai zaizkigu biak. Irudipena eta minkuntza naasi, biotz-muñ iturri barnetik ahapaldietara oparotsu, arro, nabarmen datorzkiote. Erromantiko ospatsuen izpiak ikututakoak ditugu bi olerkari oiek. Lizardi, labur, legor, adigaiez izorra: Jakakortajarena, asmoz eta eraz errikoi: Jauregi eta Tapia-Perurena irudiz ugari, minkuntzez bigun» (XVIII orr.).\nEta IV'garren alean (133): «Ez genduan liburutxo au biribilduko Yauregi'ren olerki gozoak orrialde oietan irar-azi ez ba-genituan. Olerkari leun eta gogo meedun onek "Yakintza"ri laguntza bikaiña eskeiñi dio igazko zenbakietan. Eta zorra nolabait ordaindu naiaz, ona emen gure esker-ona argitara azaldu. Esukeltzaleei beti zaie atsegin, eta atsegin ezik, olerkari onen bertso gauden, aratz eta ederrak irakurtzea. Beste edozeinenak baiño ariñago eta bizkorrago ulertzen bai dituzte» (137 orr.).\n(Ikus, Euzkerea, 1929, 191 orr.; S. Onaindia, MEOE, 979 orr.; L. Mitxelena, Egan, 1958, XI, 240 orr.; Zeleta, Euzko Gogoa, 1958, IX, 696 orr. ta 1959, X, 281 orr.; J. San Martin, Escritores euskéricos, 108 orr. ta Euskera, 1972, 291 orr.; Auñamendi, Literatura, III, 500 orr.; J. Bilbao, Eusko Bibliografia, IV, 474 orr.).


• Partizipioa: euskal partizipio zaharrarenen amaierak -i eta -n dira (ikasi, eduki, joan, edan...), eta -tu/-du partizipio-amaiera hizkuntza erromantzeetatik jasoa dugu. Gainera, -tu amaiera hori erabiliko dugu aditz berriak osatzeko (ligatu, nabigatu...). • Aditz-izena: izen bihurturiko aditz hauek izen-sintagma osatuz ager daitezke, eta horregatik, kasu-markak ere har ditzakete. Zu etortzea nahi dut. Menditik ibiltzea gustatzen zait.\nEta beste batzuetan hiru kasuak ageri dira, NOR-NORI-NORK.Bartolok guri atea ireki DIGU


Maria, GSR Debagoiena egoitzako fisioterapeuta Arizmendin itzaldi bat ematera gonbidatua izan zen. Bertan, musikoterapiaren esperientzia elkarbanatzeko aukera izan zuen lan gaikuntza ikastaroko ...\nEkintzez beteriko larunbatak iritsi dira GSR Debagoienara\nGSR Debagoiena egoitzan, larunbatetan ekintza berriekin hasi gara. Hilean 4 ekintza ezberdin egiten ditugu….horietako hiru finkoak dira (zinema, irrati Saioa eta Arizmendiko monitore ...\nUdaberria ate joka dabil GSR Debagoiena egoitzan\nGSR Debagoiena egoitzako Satur egoiliarrak landatutako zenbait tulipa atera dira udaberriaren etorrerarekin batera. Hona hemen argazkiak, oso polit eta ederrak daude.\nSegurako Lucia Imaz egoiliarrak 104 urte bete zituen martxoaren 3an. Urtebetetzea ospatzeko, merienda berezia prestatu genuen egoitzan, bere senide, egoiliar, egoitzako langile eta udaletxeko ...\nInauteriak GSR Debagoiena egoitzan\nAretxabaletan otsailaren 26an, igandean, inauteriak ospatu ziren eta GSR Debagoiena egoitzan ere gure jaia ospatu genuen astelehenean. Aurten aukeratutako gaia Andaluzia izan da eta ...\nInauteria maite zaitut\n2017. urtean inauteri egunerako aukeratu dugun gaia UNIBERTSITATEKO TUNAK izan da. Gure egoiliarren unibertsitatea nola es BIZIPENEN UNIBERTSITATEA da. Ez zitzaien xehetasunik falta; Kapa beltzak, ...\nInauteriak Segurako egoitzan\nSegurako egoitzan inauteriak txokolatada batekin ospatu ditugu. Aurreko egunetan apaingarriak eta mozorroak prestatzen eman genituen. Egoiliarrek kaskainetak eraiki zituzten eskulan tailerrean. ...\nInauteriak Inmakulada egoitzan\nInmakulada egoitzan denetarik izan dugu inauteriak ospatzeko. Ostegun potoloan, Jesus Mari Soroa etorri zitzaigun, kantu emanaldi bat ematera. Zoragarria izan zen!! Ostiralean, ...\nAstelehenean, Irungo egoitzan, sagardotegi bateko giroa izan genuen. Menu berezia prestatu genuen, bakailu tortila, entrekot-a piper gorriekin, eta postrea, gazta, intxaurrak eta menbriloa ...\nSan Blas eguna ospatuz\nLodosa Nafarroako Foru Aldundian San Blas Jaia ospatzen den udalherri gutxietariko bat da. Jaia otsailaren 3an ospatzen da eta auroraren kantuarekin hasten da. Ondoren San Miguel elizan ...


Baixàs - Wikipedia, entziklopedia askea.\nGilles Foxonet (en)\nEspira-de-l'Agly, Peyrestortes, Saint-Estève, Baho, Villeneuve-la-Rivière, Calce eta Cases-de-Pène\n2.584 (2018ko urtarrilaren 1a)\n1.338 (%51.8) 1.235 (%47.8)\nBaixàs (frantsesez eta ofizialki: Baixas) Katalan Herrietako udalerri bat da. Administratiboki Frantziako Ekialdeko Pirinioak departamenduan dago, Okzitania eskualdean. 2013an 2433 biztanle zituen.\n2007an Baixas udalerrian erroldatutako biztanleak 2.433 ziren. Familiak 1.013 ziren, horien artean 293 pertsona bakarrekoak ziren (132 bakarrik bizi ziren gizonak eta 161 bakarrik bizi ziren emakumeak), 291 seme-alabarik gabeko familiak ziren, 323 seme-alabak dituzten bikoteak ziren eta 106 seme-alabak dituzten guraso-bakarreko familiak ziren.\n2007an 1.279 etxebizitza zeuden, 1.040 familiaren etxebizitza nagusia ziren, 85 bigarren erresidentzia ziren eta 154 hutsik zeuden. 1.156 etxeak ziren eta 119 apartamentuak ziren. 1.040 etxebizitza nagusietatik 752 bere jabearen bizilekua ziren, 238 alokairuan okupaturik zeuden eta 49 doan lagata zeuden; 5 etxek gela bat zuten, 57 etxek bi zituzten, 229 etxek hiru zituzten, 369 etxek lau zituzten eta 380 etxek bost zituzten. 686 etxek euren parking plaza propioa zuten azpian. 510 etxetan ibilgailu bat zegoen eta 396 etxetan bat baino gehiago zituzten.\nBaixas udalerriko biztanleria-piramidea 2009an .\nVaquer ?- 06/1815\nHonoré Tarrieux 06/1815-?\n2007an lan egiteko adina zuten pertsonak 1.543 ziren, horien artean 1.127 aktiboak ziren eta 416 inaktiboak ziren. 1.127 pertsona aktiboetatik 973 lanean zeuden (533 gizon eta 440 emakume) eta 154 langabezian zeuden (72 gizon eta 82 emakume). 416 pertsona inaktiboetatik 125 erretiraturik zeuden, 132 ikasten zeuden eta 159 "bestelako inaktibo" gisa sailkaturik zeuden.\n2009an Baixas udalerrian 1.065 unitate fiskal zeuden, 2.484 pertsonek osaturik. Pertsona bakoitzeko diru-sarrera fiskalaren mediana urteko 15.386 euro zen.\n2007an zeuden 89 komertzioetatik, 2 erauzte enpresak ziren, 4 janari enpresak ziren, 3 bestelako produktu industrialen fabrikazioko enpresak ziren, 20 eraikuntza enpresak ziren, 18 ibilgailuen saltze eta konpontze enpresak ziren, 3 garraio enpresak ziren, 6 ostalaritza eta jatetxe enpresak ziren, 1 informazio eta komunikazio enpresa zen, 4 finantziazio enpresak ziren, 4 higiezinen enpresak ziren, 6 zerbitzu enpresak ziren, 10 administrazio publikoko enpresak ziren eta 8 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 33 zerbitzu publikoetatik, 1 posta bulegoa zen, 2 banku bulegoak, 1 funeraria, 2 ibilgailuen konpontzeko eta nekazaritza tresnetako lantokiak, 4 igeltseroak, 5 margolariak, 3 zurginak, 4 iturginak, 2 argiketariak, 4 ile apaindegiak, 3 jatetxeak, 1 higiezinen agentzia eta 1 apaindegia.\n2000. urtean Baixas udalerrian 170 nekazaritza-ustiategi zeuden, 2.014 hektarea erabiltzen.\nCases-de-Pène (3,6 km)\nEspira-de-l'Agly (3,8 km)\nCalce (4,5 km)\nSaint-Estève (5,5 km)\nRivesaltes (5,6 km)\n↑ a b (Frantsesez) Fabricio Cardenas, Vieux papiers des Pyrénées-Orientales, Baixas, le 20 juin 1815, 23/01/2014


ASISA VIDA ASEGURUAK\nLasaitasuna eta zure familiaren etorkizuna, bermatuta\nAsisa Vida-n badakigu inork ez duela zainduko zure familia zuk baino hobe eta beti zure familia zaintzen jarrai dezazun nahi dugu. Zure behar guztietara egokituko diren estaldurarik osoenak dituzten bizi aseguruak jarri ditugu zure eskura.\nPertsonen zaintzan adituak gara\nBizitza bakoitza desberdina bada, aseguruek ere desberdinak izan behar dute. Horregatik, Asisa Vida-n hiru bizi aseguru jarri ditugu zure eskura, zure egoera pertsonalera, ekonomikora eta zure familia egoerara ezin hobe egokituko direnak.\nZugandik eta maite dituzun horiengandik hurbil\n57 delegazio ditugu, 500 artekaritik gora eta lineako kontratazioa egunean 24 ordutan, urteko 365 egunetan. Asisa Vida beti dago zugandik eta maite dituzun horiengandik hurbil.\nAsisa Vida erabateko gardentasuna eskaintzen duen konpainia bat da. Gure aseguruak erraz azaldu eta ulertzen dira. Eta zalantzaren bat baduzu, guk argituko dizugu.\nGure bezeroekiko konpromisoa hartu dugu, estaldurarik osoenak dituzten eta zuetako bakoitzaren beharretara hoberen egokitzen diren bizi aseguruak eskainita. Asisa Vida-rekin, maite dituzunen ongizatea eta bizi kalitatea bermatuta daude.\nASISA VIDA BLOGA\nEzagutu gure bloga


Bankuko kontuak etiketarekin egindako bilaketaren emaitza (23 erregistroak)\nFunts propioak (Akzioak...) : Harpidetza-eskubideen\nX sozietatearen akzio batzuen titularra naiz, Burtsan kotizatuta. Sozietate horrek kapitala gehitu du, eta harpidetza-eskubide batzuk eskaini dizkit, eta ostean nik horiek saldu egin ditut, titulu gehiago eskuratu nahi ez nituelako. Zer egin behar dut?\n2004. urtean 5 urte eta egun baterako gordailua kontratatu nuen, 100ko 50eko integrazioa aprobetxatzeko, arauketa-aldaketaren ondorioz ba al dut konpentsaziorik?\nGordailua edo antzekoa aurreratuta berreskuratu dut, zein da etekin gisa zenbatu beharreko zenbatekoa?\nZein egunetan egiten da gerorapenetako kontu-zordunketa?\nDatuak alta eman edo aldatu\nHelbideratzeko kontuaren alta telematikoa\n2013ko abenduaren 30ean 50.000 euro zituela egun hartan atzerrian kokatutako bankuko kontu bat kitatu zuen pertsona fisiko edo erakunde batek, haren berri eman behar du 720 ereduan?\nAtzerrian dauden finantza-erakundeetako kontuak : Balorazioa


Ingurumen arazoa baino gehiago | Aldizkaria | EROSKI CONSUMER\nDesertizazio terminoa 1949an asmatu zuen Afrika mendebaldean lan egiten zuen basozain frantziar batek, Saharako basamortuaren alboan gertatzen zen gune hezeetako basoetan hondamen graduala deskribatzeko. Landarea azkenean desagertu egiten zela ikusi zuen eta ingurua gero eta basamortuago bihurtzen zela. Hala ere, 70eko hamarkadaren hasierara arte itxoin behar izan zen, hain zuzen ere Saharatik hegoaldera dagoen gune bateko lehorte izugarriaren ondorioz 200.000 pertsona baino gehiago goseak hil ziren arte, erakunde ofizialek fenomeno horri berehala era bateratuan aurre egiteko beharra bere gain hartu arte. Beraz, era globalean kontuan hartuko zen lehen ingurumen arazoa izateko "ohorea" izan zuen desertizazioak . Ordutik aurrera gero eta arrisku handiagoa dago eta konponbideak zailagoak dira. Tragedia haren ondorioz, 1977an Desertizazioaren Aurkako Nazio Batuen Nazioarteko Lehen Konferentzia antolatu zen Nairobin (Kenian) eta Desertizazioaren Aurka egiteko Ekintza Planaren ildo nagusiak finkatu ziren, mundu mailako eremu batean ekintzak egitea helburu harturik. Neurri gutxi hartu zen eta 1994an, Nazio Batuen Ingurumenari buruzko Konferentzia egin eta urtebetera, Batzar Orokorrak Desertizazioari aurre egiteko Nazio Batuen Erakundearen Konbentzioaren arauak onartu zituen, 18 hilabeteko lanaren ondoren. 1996ko abenduaren 26an sartu zen indarrean eta 50 herrialdek berretsi zuten, Espainiako estatuak tartean; gaur egun 100 herrialdek onartu dute dagoeneko.\nAzken hamarkadan mundu mailako biltzar eta bilera ugari egin da desertizazioaren ondorio suntsitzaileak arintzeko ekintzak bilatzeko. Azken ondorioetan aitortzen denez, itxaropen handiegia izan da desertizazio arazoentzat izango ziren konponbide teknikoengan eta horretaz ohartzean, azken urteotan ikusmolde berriak jarri dira lur lehorren degradazioari aurre egiteko. 90eko hamarkadan "basamortuen inguruko gune berdeak" eta antzeko proposamenak entzun baziren, gaur egun beste bide batzuk azpimarratzen dira, hala nola tokian tokiko komunitateen partehartzea, ingurumen arloko estresa (adibidez lehortea) bizi dugun garai hauetan estrategia tradizionalak berriro ezartzeko premia, eta gobernuek nekazaritza guneetan bizi den jendea baztertzeak dakartzan arazoez ohartzeko beharra, gobernuek hirietan izaten baitute egoitza. Arazoari aurre egiteko era berri bat da: lur lehorretako baliabideen erabilera jasangarria bultzatzerakoan fisikoak ez diren faktoreak kontuan izatea eta konponbideak itun teoriko eta basogintza eta nekazaritzako praktiketara ez mugatzea. Neurri horiekin erakunde ekologisten betiko eskaera bati erantzuten zaio: basogintza edo landaretza berreskuratzeko plan bat egitearekin batera, arazoa eskualde lehorretan edo laster herrialde lehor izan daitezkeenetan bizi diren herrien interesak ere kontuan har daitezela.\nDesertizazioa bezain arazo larrietan ez dago herritarren esku konponbideak jartzea. 1998ko azaroan Bartzelonan bildu ziren Mediterraneoaren aldeko Gobernu Kanpoko Erakundeei ere zaila egin zitzaien mare nostrum-aren eta itsasertz guztien garapen jasangarria bultzatzeko ekimenak zehaztea. Topaketaren ondoren egin zuten Adierazpenean, bitan laburtu zituzten desertizazioaren aurka egiteko lehentasunezko ekintzak: lehena, "2002 urtea baino lehen mediterraneoko estatu bakoitzaren mailan erosoaren eta desertizazioaren aurkako estrategia bat onartzea, desertizazioari aurre egiteko Hitzarmenean oinarrituta, eta eskualde eta herri mailako programak egitea, inplikaturiko sektore guztien partaidetzarekin, GKEekin bereziki". Bigarrenak, berriz, erosio eta desertizazioaren aurkako ekintza planak gainerako programen barruan integraturik egotea lortu nahi zuen: elikadurako segurtasuna eta pobreziaren aurkako borroka, uraren gestio integratua, aniztasun biologikoa babesteko eta klimaren aldaketa bultzatzen duten programen barruan alegia. Baina herritarrarengandik hurbilago daude, Bioaniztasunaren eta ingurumenaren aldeko neurri jakinez gain, eta horiek elkarrekin harremanetan direla eta garapen jasangarriaren bila, erakunde ekologistak bat datoz honako hauek esatean: desertizazioa arintzea lortzeko ezinbestekoa dela uraren erabilera ona egitea eta, batez ere, zur tropikal eta exotikoen kontsumoa arrazionalizatzea eta produktu horiek erostean etiketan NBEaren Itunak eskaturiko kontrolak pasa direla egiaztatzen duten etiketa esigitzea. Premisa horrek urrutikoa dirudi, baina horrexek lotzen du gehien mendebaldeko mundua basamortu bihurtzeko arriskuan diren gune handietako arazoarekin.


Arrateko dantzak: hamargarrena — dantzan.eus\nHemen zaude: Hasiera › Komunitatea › Kezka dantza taldea › Arrateko dantzak: hamargarrena\nArrateko dantzak: hamargarrena\nArrate, 2013. Argazkia: Felipe Loyola / Dantzan CC BY-SA\nKonturatu orduko hemen da hamargarrena. 2005ean abiatu genituen Arrateko Amaren dantzak, eta itxaropena genuen hamar urteren buruan errotuta izango zirela bere festan. Gaur egun Arrateko eguneko argazki ohikoetakoa da ezpata-dantzariena, komunikabideetan behintzat. Hamar urteotan irailaren 8ko goiz eta eguerdiko ospakizunek apur bat behera egin dutela ere sumatzen dugu. Ulergarria da. Aurten ere astelehen buruzurian egokitu da Arrate eguna, eta dantzarion artean ere asko dira lanean izanik jai hartzeko modurik ez dutenak. Lanean hasi berriak ditugu batzuk gainera, eta horiek oraindik zailago lanean hasi eta astebetera jai eguna eskatzea. Eta hala ere 40 lagunetik gorako ezpata-dantza plazaratuko da aurten ere Arraten.\nAurretik ere izan dira dantzak\nBai horixe. 2005. urtea baino lehenago ere makina bat dantzari, talde, txistulari eta dantza plazaratu izan dira Arraten. Hain zuzen ere, Arraten dantzak ezinbesteko osagai zirela ohartu ginelako erabaki genuen ezpata-dantza eta trokeo-dantzak bertarako prestatzea. Arrateko dantzak prestatu aurreko urtean, 2004. urtean zer dantzatu zen Arraten? Gipuzkoako ezpata txiki-en dantza eta prozesioaren ondoren agurra. Horra 2004ko Arrate eguneko bi argazki, bietan Josu Garate ageri da, meza nagusian ezpata-dantza egiten eta prozesio ondoren elizaren atarian agurra dantzatzen.\nAurreko urte eta hamarkadetan Zumarragako ezpata-dantza eta Gipuzkoako ezpata-dantzak izan dira gehien dantzatu direnak Arraten irailaren 8an. Bi ezpata-dantza hauek egiterakoan, baina, ezpata txikien partea soilik egiten zen Arraten. Dantzari bakarra batzuetan, bi beste batzuetan, eta talde handiagoak, baita zortzikoak ere beste batzuetan, baina ezpata luzerik gabe, ezpata txikiekin soilik.\nEta aurretik? XVIII. mendekoa omen den Arrateko grabatu batean ageri den soka-dantza da ezagutzen dugun irudi zaharrena Arraten egiten ziren dantzei buruz, eta dakigunez XX. mende hasieran ere soka-dantzak ohikoak ziren orandik, erromerietako dantza nagusia baitzen garai horretan soka-dantza.\nProzesio eta erritualen orduan ostera, ezpata-dantzen irudiak dira ohikoenak. XX. mendean durangaldeko dantzari-dantza egin zen askotan, eta zortzi ezpata-dantzarik lagundu ohi zuten Arrateko Ama Birgina prozesioan, eskuineko argazkiak ikus daitekeen moduan. 1940ko hamarkadako argazkia da, Educacion y Descansoko dantzariak dira, eta horien artean [lepoa oker eginda duena] Dabid Arriola dantzaria ageri da.\nHango eta hemengo dantzak beraz, eta baita propio Arratera sortutako dantzak ezartzeko ahaleginak ere. Horixe da adibidez 1968ko kontua, Jon Oñatibiak dantza bat propio sortu baitzuen Arraterako eta Galdakaoko Andra Mari dantzari taldea etorri zen dantza hori egitera. Dantza horren xehetasun koreografikoak idatziz utzi zituen Jon Oñatibiak eta 2005ean ezpata-dantza prestatzen aritu ginenean Eresbilen jaso genituen dantza horri buruzko idatziak eta aztertu genituen. Kepa Artetxek, Galdakaoko Andra Mari dantzari taldeko dantza-maisuak Arraten dantzatu izana ere gogoan du Jon Oñatibiaren sorkuntza hartan.\nGarai batean, beste herrietako dantzariak norberan herriko festa eta dantzetan parte hartzera gonbidatzeko ohitura izan zela sumatuta, Arraten ere beste horrenbeste egiten hasi ginen 2005ean. Adibidez, Jose Antonio Olano, Juan Inazio Iztuetaren ikasle izandakoa, Zumarragan, Antion ezpata-dantza egitera gonbidatu zuten 1882an. 65 urte zituen ordurako Olanok, baina hala ere, dotore dantzatu zuela jaso zuten garaiko kronikek.\n2005eko gonbidatuak, Iñaki Arregi eta Mikel Sarriegi ezpata-dantzan. Buruzagi makilaren Maitane Castillo. Argazkia: Felipe Loyola.\nHonako hauek izan ditugu gonbidatu Arrateko dantzetan orain arte:\n2005 Iñaki Arregi, Mikel Sarriegi. Ohorezko gonbidatuak: Juan Antonio Urbeltz eta Mari Angeles Arregi.\n2006 Jon Lizarralde, Lurdes Odriozola, Abel iriondo, Mikel Legorburu.\n2007 Jexux Larrea, Jokin Otamendi, Fernando Aristizabal\n2008 Mikel Goitia, Egoitz Krutxaga, Goizane Olea, Iraitz Barandiaran. Ohorezko gonbidatua: Kepa Artetxe\n2009 Aritz Ibañez, Garikoitz Otamendi\n2010 Lisa Corcostegui, Enrike Corcostegui, Andoni Iriondo, Jon Olano\n2011 Claude Iruretagoiena, Jon Iruretagoiena, Aritz Iglesias\n2012 Soiartze Artetxe, Fernando Rojo, Xabier Etxabe\n2013 Izaskun Salazar, Nerea Mendizabal, Jaione Barandiaran\n2014ko Arrate egunean Arrateko dantzetan bakarlari lanetan arituko diren bi gonbidatu bereziak Nagore de las Cuevas eta Arkaitz Pascuas dira.\nArrate 2014 ordutegia\nIrailaren 8an, astelehenean, ohi bezala meza nagusian izango dute Arrateko dantzarien kofradiako kideek lehen agerraldia Usartza txistulari taldeko musikarien laguntzarekin. Ondoren prozesioa, ezpata-dantza elizaren atarian, eta segidan ezpata-dantza eta trokeo-dantzak Arrateko zelaian. Hona ordutegia:\n11:00 Meza nagusian Arrateko ezpata-dantza\n12:00 Prozesioa eta Arrateko ezpata-dantza elizaren atarian\n12:30 Arrateko ezpata-dantza eta trokeo-dantzak zelaian


Jon Odriozola izango da Euskadi Fundazioaren txirrindulari taldeko zuzendari teknikoa - Debagoiena - Goiena.eus\nJon Odriozola izango da Euskadi Fundazioaren txirrindulari taldeko zuzendari teknikoa\nMiren Arregi 2013-10-25 14:01\nNer Group elkartea osatzen duten 21 enpresa talderen babesari esker, Euskadi Fundazioak aurrera jarraituko du; hala, kontinental mailako txirrindulari taldeari eutsiko dio. Talde hori Ner Group-ek koordinatuko du, eta alde teknikoa eta kirol arloa, Jon Odriozola oñatiarrak zuzenduko du. Bestetik, orain arte taldeko txirrindulari izan den Mikel Airsti bergararrak ere taldean jarraituko du.\nEuskadi Fundazioak kontinental mailako txirrindulari taldeari eutsiko dio, fundazioak Ner Group taldearekin hitzartutako akordioari esker. Ner Group elkartea 21 enpresak osatzen dute eta tartean da Bergarako Royde enpresa ere. Talde babesleak honako adierazpenak egin ditu babesletzaren erabakiaren gainean:"Etorkizuneko proiekzioa duen partekaturiko proiektu berri honek euskal txirrindularitzaren sustapen, zabalkunde eta garapena babestuko ditu, milaka gaztek lekua izango dutelarik bertan". Gaineratu du, Ner Groupen helburu nagusienetako bat giza garapen bidezkoago eta iraunkorrago bat lortzea dela eta helburu horiek erabat bat egiten dutela Euskadi Fundazioaren filosofiarekin. Proiektuaren gaineko xehetasun gutxi eman dituzte orain arte, baina diote, euskal erakundeen oniritzia baduela.\nTxirrindulari taldearen koordinazio orokorra Ner-en esku egongo bada ere, kirol arloa eta arlo teknikoa Jon Odriozola oñatiarren esku egongo dira. Euskaltel Euskadiko Kirol zuzendari ohia da Odriozola, orain arte Gipuzkoa Eki-Sport taldean aritu dena.\nGogoratu, txirrindulari taldean orain arte debagoiendar bat aritu dela; Mikel Aristi bergararra, alegia. Odriozolak dio, harekin kontatuko duela aurrerantzean ere. Bestetik, Migel Madariagak, orain arte taldeko zuzendari orokorra izan denak aurrerantzean taldean zein funtzio beteko zuen zehazteke dagoela esan du, baina zuzen zuzenean proiektuarekin lotuta egongo dela baieztatu du.


Copia de Gonbidatuak | kcd-ongd\nZüricheko Arteen Unibertsitatean (ZHdK) ikastaroak egin ondoren, animazioa ikasi zuen Lucernako Diseinu eta Arte Eskolan (HSLU). 2008an, ikus-diseinuaren diploma jaso zuen. Chrigi diploma-film ospetsuak Chris the Swiss anima-doc amaitu berriaren gai bera jorratu zuen.\nAsteartean, hilak 14, 19:45ean, Chris the Swiss dokumentala aurkeztuko du.\nLaura Coppens Berlingo antropologoa, dokumental zinemagilea eta komisarioa da eta gaur egun Bernan Suitzako hiriburuan bizi da. Children of Srikandi (2012) bere zine doktore-proiektuak hainbat sari irabazi ditu, hala nola, Viena-ko 2013 Queer Identity Film Festival Jaialdia-n Dokumental Onenaren Nazioarteko Epahaimaiaren Saria. Filmak irakastea eta egiteaz gain, Laurak Asia Hego-ekialdeko eta Queer Asia sailetako programatzaile nagusi gisa lan egin zuen, ASIAN HOT SHOTS BERLIN-en, asian egindako zinema eta bideo-arte lan independienteak biltzen dituen Berlin-eko jaialdia. Zinema-komisario gisa, Laura zinema-jaialdiko epaimahaietan ibili da, Berlinale-ko Teddy Sariaren Epaimahaiean, bezala. "Taste of Hope" bere kabuz zuzentzen duen bere lehenengoko dokumental filma da.\nEliza Capai gai sozialetan aditua den dokumental zinemagile independientea da. Bereziki gizartearen baztertutako sektoreen ahotsak zabaltzea interesatzen zaio, ikusleen artean enpatia sustatzeko helburuarekin. Ekoizpen sormen modu berriak edo kreatiboak, narrazio eta distribuzio modu berriak edo kreatiboak pentsatzean datza ere bere lana. Capai São Pauloko Unibertsitatean lizentziatu zen kazetaritzan eta MIT Dokumentalen Laborategiko ikasle bekaduna izan zen. Here Is So Far (2013) bere lehen film luzeak hainbat sari jaso zituen atzerrian eta Brasilen, hala nola, Rio-ko Nazioarteko Zinemaldian “Joera Berriak”. Bere bigarren filmak, The Turtle and the Tapir (2016), Brasilek lehorterik bortitzenak jaso zituen garaian, Amazoniako oihanean eraiki eta planifikatu zituzten zentral hidroelektriko erraldoiak ikertzen ditu


Atertu arte itxaron - Wikipedia, entziklopedia askea.\nAtertu arte itxaron Katixa Agirrek idatziriko lehen eleberria da, 2015. urtean Elkar argitaletxearen eskutik argitaratua. Urte hartan bertan, 111 Akademia Saria literatura saria jaso zuen. Eleberriak Euskal Herrian barrena gertatzen den Road Movie antzeko bat du oinarrian. Trama nagusia bikotearen bidaia den arren, eleberriak baditu beste bi hari ere, eleberria irakurri ahala hari nagusiarekin korapilatzen direnak.\nRoad Movie antzeko bat Euskal Herrian barrena. Uliak bere sorterria erakutsi nahi dio bikotekideari, eta ibilbide lasai bat prestatzen dute, udan zehar, bigarren mailako errepideetan, Gustavoren BMW berrian. Dena ez da horren lasaia, ordea. Uliak badu aitortu gabeko sekreturik, eta bidean topaturiko ezagunen batek ekaitza iragartzen du bikotearen harmonian, zeruko laino beltzen antzera. (ikus kontrazala) Eleberria zuhaitz bat balitz, enborra Uliaren eta Gustavoren bidaia litzateke. Enborrak bi adar lituzke: bata, Benjamin Britten konpositore britainiarraren bizitza; bestea, Uliaren gurasoen istorioa. Eleberriak historiatik eta istoriotik dauka.\nEleberria kapitulu motzetan egituratua dago, kapitulutik kapitulura, hainbatetan, denboran jauziak gertatzen direlarik. Narratzailea aldakorra da, bigarren pertsona eta hirugarrena nahastea gustatzen zaiolarik. Enborrean bigarren pertsona erabiltzen duen arren, adarretatik joatean hirugarren pertsonan kontatzen digu eleberria.\nHonakoak dira eleberrian azaltzen diren pertsonaia nagusiak:\nUlia: Bera da protagonista eta hainbatetan narratzailea. Gustavoren bikotea, musikaria eta Madrilen bizi arren Gasteiztarra da.\nGustavo: Uliaren bikotea, unibertsitateko irakaslea eta Madrildarra da.\nSarah: Istorioan zehar noizbehinka agerpenak egiten dituen kazetaria.\nMariluz: Uliaren ama.\nJota: Preso dagoen Uliaren aita.\nJoseba: Mariluzen bikote ohia.\nBenjamin Britten: Konpositore britainiar bakezalea.\nKatixa Agirre idazleak berak Pre-Textos argitaletxearen bidez gaztelaniara itzuli zuen eleberria 2017. urtean. Izenburua ez zuen bere horretan itzuli; Los Turistas Desganados izenburupean argitaratua izan zen.\nAmaia Alvarez Uriaren kritika, 2015 Argia\nEstibalitz Ezkerra, 2015 Gara\nJavier Rojo, 2015 El Correo\nIbon Egaña, 2015 Deia\nIraitz Urkulo, Berria 2015


Euskal Herriko titiritero profesionala 1980tik. Toni La Salek haurrei zuzendutako euskarazko txotxongilo ikuskizunak egin ohi ditu, nahiz eta gazte, heldu eta hirugarren adinekoentzat ere lan egin duen. 1980an Antzezkizuna Ginol Taldea sortu zuen "Pinotxo", "Euskal ipuinak", "Euskal Herriko itsasoa" eta "Josetxu eta ortzadarra" ikuskizunekin. Ikuskizun horiek Euskal Herriko jai eta ekitaldi herrikoietan erakutsi ziren gehienbat, hala nola Ibilaldian, kilometroetan, Nafarroa Oinezen edo Araban Euskaraz. 2006an, Toni La Sal pertsonaia sortu zuen, beti txotxongilo muppetekin eta publikoaren parte-hartze aktiboarekin jarduten duena, bere herrialdeko panorama titiriteroa berrituz.


Edu Lopez eta eduki poetikoarekiko pintura, Otaola bekaren irabazlea | Geuria\nEdu Lopez eta eduki poetikoarekiko pintura, Otaola bekaren irabazlea\nSub(cero) proiektua aurkeztu du artista donostiarrak eta 6.000 euroko beka jasoko du. Datorren ikasturtean Basauriko ikastetxeetan tailerra emango du.\n‘Sub (cero)’ proiektua aurkeztu du artista donostiarrak eta 6.000 euroko beka jasoko du. Datorren ikasturtean Basauriko ikastetxeetan tailerra emango du\nEduardo Lopez artista gipuzkoarrak (Donostia, 1965) irabazi du 2017ko Juan eta Pablo de Otaola beka, ‘Sub (cero)’ proiektua aurkeztuta. Pintura da proiektu honen ardatz nagusia, eduki poetikoekin uztartuta: “Nik ditudan kezkak margozten ditut eta nire helburua da ikusleek eurek beren buruari galderak egitea. Adibidez, bizitzari buruz, heriotzari buruz, maitasunari buruz, bizitzaren antolaketari buruz… gizakiak izan ditzakeen edozein ardurei buruz, alegia“, dio Lopezek.\nArtista irabazleak 75 irudi aurkeztuko ditu, baita 200 orrialdeko liburu bat -irudi eta kontakizunekin- eta soinuekin sortutako beste eduki bat. Lopezek sei hilabete izango ditu bere proiektua burutzeko eta horretarako 6.000 euroko beka jasoko du. Ondoren, proiektuari buruzko memoria aurkeztu beharko du, bisuala zein idatzizkoa.\nBekaren 28. edizio honetan 33 proiektu aurkeztu dituzte 35 artistek. “Hautagaien maila oso altua izan da oraingoan ere. Beka zorrotza da eta hori artistek badakite. Horregatik aurkezten dituzte horren proiektu onak”, dio Juan Zapater Bilbao Arteko zuzendariak eta aurtengo Otaola bekaren epaimahaietako batek (Zapaterrekin batera izan da Nadie Barkate artista eta bekaren irabazlea 2015ean).\nIBILBIDE OPAROA ARTEAREN MUNDUAN\nEdu Lopez artistak ibilbide luzea du artearen munduan: Arte Ederretan lizentziatua da Euskal Herriko Unibertsitatean eta 50 erakusketa kolektibo baino gehiagotan parte hartu du Espainia mailan zein nazioartean. Orain arte jaso dituen sarien artean, Gure Artea (1998an) eta Donostiako Artista Hasiberriena (1990an) aipa litezke. Era berean, bilduma publiko eta pribatu esanguratsuetan dago bere obra.\nJuan eta Pablo de Otaola beka 1990. urtean sortu zen. Otaola familiak finantziatzen du eta Basauriko Udalak kudeatzen du. Bere helburua da prestakuntza artistikoa sustatzea eta arte plastikoen eremuko sormenean laguntzea.\nSailkatuta: Artea, Basauri, Edu Lopez, Otaola\nBosgarren edukiontzia Galdakaoko 9 auzotara hedatuko da aurten\nFetitxe taldeak Barkamena abestiaren bideoklipa kaleratu du


Nekropoliak – Gizapedia\nHilobi antropomorfoak, Errioxako Peciñasko nekropolian.\nNekropoliak (antzinako grezierazko nekros eta polis hitzetatik, literalki "hilen hiria") antzinako hilobi multzoa da, hileta-erritua adierazi eta nolabait (hilarriak, sarkofagoak, ...) hornitu eta apaindua. Terminoa bereziki arkeologian-arloan erabiltzen da eta aski desberdinak diren eremuak eta egitural biltzen ditu, harriz inguratutako hilobi xumeen multzo batetik Egiptoko faraoien piramideetara.\nSarkofagoak harri, terrakota edo metalezko hilkutxak dira, gehienetan margolanez eta eskulturez apainduak. Antzinako Egipton, sarkofagoak hildakoaren etxea balitz bezala hornitzen ziren, denetariko objektuekin. Halaber, ohikoa da sarkofagoa hiletarako…


‘SALTO!’ udalerri euskaldunetako gazteen udalekuetan izena emateko epea ostiralera arte zabalik | danbolin\n‘SALTO!’ udalerri euskaldunetako gazteen udalekuetan izena emateko epea ostiralera arte zabalik\nZestoako 15-18 urte bitarteko gazteek SALTO! udalerri euskaldunetako gazteen udalekuetan izena emateko aukera izango dute gaurtik ositiralera bitartean.\nUztailaren 10etik 17ra izango da egonaldia, Zestoako Sastarrain aterpetxean. 17 gazteko taldea osatuko dute eta talde-jolasak, zirko tailerra, Aizarnara irteera, eskalada, hondartzara irteera, gaubelak… egingo dituzte.\nZestoako gazteek egun solteetan parte hartzeko aukera dute. Horretarako 10€tako ordainketa bakarra (ekintzak eta otorduak barne) egin beharko dute, gainerakoa Zestoako Udalak ordainduko die. Izena emateko deitu 943 816 669 telenofora edo idatzi mezu bat hezkuntza@uema.eus helbide elektronikora.\n“Nerabe bat gure bizitzan” kafe-tertulia eskainiko du Izar Arregi psikologoak\nPrevious Article Silo bolen plastiko bilketarekin arazoak izaten ari direla azaldu dute Udalak eta Urkomek\nNext Article Zuk nahiko al zenuke hamaikagarrena izan?


Maitasun erromantikoaz hitz egingo dute bihar Kultur Etxean - Busturialdeko Hitza : Busturialdeko Hitza\nMaitasun erromantikoaz hitz egingo dute bihar Kultur Etxean\nValentin eguna dela aprobetxatuta, hitzaldia eta tertulia antolatu dute Busturialdeko neska gazteek biharko; 19:00etan Gernika-Lumoko Kultur Etxean jarri dute hitzordua.\nDuela hilabete hasi ziren batzen Busturialdeko neska gazteak, eta lehenengo ekintza egingo dute bihar, San Valentin eguna dela aprobetxatuta.\nHitzaldia eta tertulia antolatu dituzte biharko, eta 19:00etan Gernika-Lumoko Kultur Etxean jarri dute hitzordua. San Valentin egunak “exprimituta” dituela salatuko dute. “Neska gazte modura, guk ditugun problematikak lantzea da helburua, eta bagabiltza horretarako lanean”, adierazi dute neska gazteek.\nHori horrela, lehenengo saio honetan maitasun erromantikoaz eta harremanez hitz egingo dute. Gero, herri apainketa egiteko materialak prestatuko dituzte bertaratzen direnek, eta 20:30etan kalera aterako dira herria apaintzera.\nTopaketak. Duela hilabete hasi ziren Busturialdeko neska gazteak euren artean antolatzen, “betiere Gernikako Sare Feministaren parte izanda eta elkar elikatu asmoz”.\nHala, Busturialdeko mugimenduak Euskal Herriko mugimenduagaz bat egin du. Lehenengoz, urrian, Lizarran batu ziren Euskal Herriko neska gazteak, abenduko V. Jardunaldi Feministei gazte ikuspegitik heltzeko asmoagaz.\nTopaketa horien helburu nagusia neska gazteen artean “saretzea eta indartzea” zen. Horrez gain, emakumeen azken urteetako ibilbideei begiratzeko, autodefentsa feministaren inguruan hausnartzeko, hezkuntzari buruz, sare sozialei buruz… eztabaidatu zuten.\n– 19:00. Hitzaldi tertulia Kultur Etxean\n– 20:00. Material prestaketa Kultur Etxean\n– 20:30. Herri apainketa Pasealekutik hasita.


ULMAk kare-lantegi baten eraikuntzan parte hartu du Perun - SPRI\nULMAk kare-lantegi baten eraikuntzan parte hartu du Perun\nEuskal kooperatibak zenbait soluzio gehitu dizkio proiektuari eta eraikuntza lanak berrikusteaz arduratu da\nULMAK Perun burututako kare-lantegiaren eraikitze prozesua\nULMA Construction enpresak kare-lantegi baten eraikuntza lanetan parte hartu du Peru erdialdean kokatuta dagoen Junin eskualdeko Yauli probintzian. Kooperatiba gipuzkoarrak, lanak berrikusteaz gain, eraikuntza-ingeniaritzaren arloan garatu dituen zenbait soluzio gehitu dizkio proiektuari.\nLanen beharrei erantzuteko, zenbait eraikuntzak egitura zirkularra behar baitzuten, konpainiak ENKOFORM VMK eta COMAIN deritzen bere kofratze-sistemen alde egin du. Horietako lehena era askotako geometrietara egoki daiteke eta bigarrena, langileek garabirik gabe manipula dezaketen sistema modular arina da.\nEraikuntza proiektua bi fasetan banatu da. Lehenengoan, egosteko labeen aurre-muntaketa egin da, eta bigarrenean, hornitzeko tunelak, biltegiak eta gainerako instalazioak eraiki dira.


Kirola Euskaraz programa - Euskara Gipuzkoan\nHemen zaude: Kirola Euskaraz programa\nKirola Euskaraz programa kirolean euskararen erabilera sustatzeko asmoz sortutako programa da. Debarroko zenbait udalek sortu zutelarik 1993an, Gipuzkoako Foru Aldundiak bat egin zuen programaren helburu eta jarduerekin, eta pixkanaka Gipuzkoa osora zabaltzea lortu da. Helburuak\nProgramaren helburu nagusiak dira kirol entrenatzaileak, begiraleak eta hezkuntza fisikoko irakasleak prestatzea eta kirol materiala euskaraz sortu eta argitaratzea. Denborarekin sendotzen eta zabaltzen joan dira helburu horiek eta lurralde mailako beste esparru batzuetan eragitea lortu da. Besteak beste, kirol eragileen sentsibilizazioan, kirol federazioetan eta ikerketa arloan.\nHiru atal nagusitan biltzen dira Kirola Euskaraz programaren barruan sortzen eta antolatzen diren jarduerak: prestakuntza ikastaroak, kirol eragileek euskararen erabilera sustatzeko jarduerak, eta kirol materialaren sorkuntza eta argitalpena. Webgunea\nKirola Euskaraz programak webgune propioa du 2007ko azaroaz geroztik, helbide honetan:


LABek auzi politikoen amaiera exijitzen du | LAB SINDIKATUA\nEkintza Politikoa Euskal Herria LABek auzi politikoen amaiera exijitzen du\nGaur 28 gazte indendentista epaitzen ari dira Espainiako Auzitegi Nazionalean lan politikoa egiteagatik. LABek lehenik eta behin elkartasuna adierazi nahi die guztiei eta Euskal Herrian, urte luzez iraun duen euskal gaztediaren kontrako jazarpen estrategia ankerra behingoz amaitu dadin eskatzen du.\nHerri honetan, urte luzez, lan politikoa egiten duenari kondenak ezarri zaizkio. Gazteek herri honekiko duten konpromisoa eta militantzia bahitu nahi dute, lehen sostengaezinak ziren eta gaur are sostengaezinagoak diren argudioak eta erabakiak baliatuz. Hau da Espainiar Estatuak aro politiko berri honetan duen eskaintza: Euskal gaztedia independentista eta lan politikoa zigortzea. Mugimendu bakar bat ere ez, atzera egiteko ez bada.\nEspainiar Gobernuari exijitzen diogu, euskal gaztediaren kontrako biolentzia eten, eta has dadila behingoz, garai berriek eskatzen duten moduan erantzuten. Herri honetan gatazkaren konponbide demokratikoaren aldeko aldarria gero eta ozenagoa da. Herri honek ez du onartuko bere oraina eta etorkizuna gartzelaratzerik.\nAuziperatuei elkartasuna helarazteko, Euskal Herriak eskatzen duen aldaketaren bidean urratsak eman daitezen eta eskubide politiko eta sozialen alde LABek bat egiten du euskal gaztedia libre eta legala aldarrikatuz Loiolan osatu den herri harresian eta deituko diren mobilizazioaten parte hartzera.


RSS sistemaren bidez herritarrek Arabako Foru Aldundiaren Egoitza Elektronikoan biltzen den informazioa eskura dezakete bertan sartu gabe.\nZer dira RSS kanalak?\nRSS ingelesezko Really Simple Syndication esamoldearen akronimoa da; euskarazko ordaina “sindikazio oso erraza” da.\nRSS formatuaren bidez webguneetako berriak azkar eta doan banatzeko erabiltzen diren dokumentuak sortzen dira. RSS dokumentuak irakurrita webgune jakin batzuk eguneratu diren eta berririk dagoen jakin daiteke haietan sartu gabe.\nNola erabili RSS jarioak\nNahi izanez gero, herritarrek RSS jarioa erabil dezakete Egoitza Elektronikoko informazioa eskuratzeko.\nHorretarako, informazio jario egokia hautatu behar dute Egoitza Elektronikoan.\nHarpidetutako jario bat eguneratzen den bakoitzean, herritarrek berrien jakinarazpena jasoko dute. Hau da, ez dute edukiko Egoitzan sartu beharrik interesatzen zaien zerbait gertatu dela jakiteko. Jakinarazpenean Egoitzarako esteka egongo da.\nRSS jarioak irakurtzeko moduak\nEgoitza Elektronikoan gertatzen diren berrien jarioa irakurtzeko programen bitartez (web sorburuak irakurtzen dituzten programak) harpidetutako izapideen inguruko informazioa jaso daiteke sistema eragilearen mahaigainean, helbide elektronikoan edo web aplikazioetan.\nJarraian RSS jarioak irakurtzeko erabiltzen diren aplikazioak azalduko dira. Orrialde honetako eskuineko zutabeko estekak klikatuta aplikazioen azter daitezke.\nMahaigaineko jario irakurleak. Ordenagailuan instalatzen dira (Adibidez: FeedReader).\nNabigatzaileko jario irakurleak. Nabigatzaile eta posta kudeatzaile batzuetan (Mozilla Firefox, Iexplorer 7, Opera, Thunderbird…) jarioak irakurtzeko programa bat dute. Kanalak zuzenean harpidetu daitezke edo bestela luzapenen bitartez (Adibidez: Mozillan, Sage).\nLineako jario irakurleak. Erabiltzaileak ez du ezer instalatu behar. Nahikoa da webgune batean alta ematea jarioak irakurtzeko. (Bloglines, Netvibes, Google Reader).


Replica-huella-fosil-flysch-Geoparke - Edukia - Geologia.eus - UPV/EHU\nGeoparkeko flyschean aurkitu den aztarna fosil ikusgarri baten erreplika zehatza egin da\nLehenengo argitaratze data: 2018/05/28\nEuskal Kostaldeko UNESCOren Munduko Geoparkeak hamar bat aztarna-fosil edo iknofosil ditu identifikatuta flyscheko labarretan, konkretuki, Deba-Zumaia arteko itsasertzeko Biotopo Babestuan. Balio zientifiko aparta duten aleak dira, eta etengabeko jarraipena egiten zaie higadura naturalaren ondorioz jasan ditzaketen kalteak garaiz detektatu ahal izateko.\nZaintza honi esker, duela hilabete batzuk deskubritu zen ale hauetako bat erortzeko eta galtzeko arriskuan dagoela. Hau ikusirik, Geoparkeko lantalde zientifikoak, Biotopo Babestuko kudeatzaile den Gipuzkoako Foru Aldundiarekin batera, Scolicia motako iknofosilaren erreplika zehatza eskuratzeko proiektu berritzailea jarri zuen martxan.\nIGMEk, Geologia eta Meatzaritza Institutuak, egin du erreplika, Eleuterio Baeza Museo Geomineroko (IGME) kontserbatzailearen zuzendaritzapean, eta EHUko Arte Ederretako ikasle talde baten laguntzarekin.\nErreplika nola egin den ikusi daiteke


Browsing Month »apirila, 2013«\napirila 28, 2013\n(Irudia: Mendi Urruzuno) Berriako Hirudia ataleko hamargarren artikulua da hau. Egurra onartzen da, baina, ahal dela, sua egiteko baliagarria izan dadila. Antzinako Greziatik hasi eta gaur egunera arte, antzerkiak zeregin sozial eta etiko handia izan du. Adierazpide izan da: kalean ezin esaneko kritika bat, aldarri bat edo ezinegon bat plazaratzeko bidea, posizio bat ezagutarazteko edo […]\napirila 23, 2013\nLiburuaren eguna dela-eta, gustukoen zerrenda bat osatu dugu; gustukoak dira itzulpen ona iruditzen zaigulako, liburu ona, edo beste arrazoi estetiko, linguistiko edo politikorengatik aipagarriak iruditzen zaizkigulako. Ez daude guztiak, segur aski onenak ere ez, hamaika ahantziko genituen eta beste hainbat ez ditugu oraindik deskubritu. Batzuk dira, eta horrela aukezten dizkizuegu, ordena jakinik gabe, burura etorri […]\n(Irudia: Gaizka Iroz. Kazeta.info ataritik) Euskal letretako detektibe errural bakar eta ezagunenaren abenturak guztiak bata bestearen atzetik irakurtzeko gogoz, abentura egarriz utzi gintuen Iratxe Retolazak herenegun emandako hitzaldiak. Aurtengo literatura eskolako zortzigarren saioan izan zen hori, Txantreako Euskaldunen Biltokian. Bertan, literatur-kritikari eta irakasleak Itxaro Bordaren (Baiona, 1959) pertsonaia enblematikoena hartu zuen solasaldirako ardatz: Amaia Ezpeldoi, hain zuzen. Jada bost […]\napirila 17, 2013\nAutofikzioa (edo zer den egia eta zer faltsua ezkutatzeko saiakera). Garazi Arrula Ruiz (Tafalla, 1987) Koadrilako lagunei Akordatzen naiz nire lehenengo kubata-tragoez. Hemezortzi urte nituen, epilepsiaren aurkako pilulak hartzeari utzi eta bizpahiru hilabete geroago izanen zen. Akordatzen naiz pinuetako irristaketa-pistan ikasi nuela bi gurpiletako txirrinduaz ibiltzen, eta akordatzen naiz nork irakatsi zidan. Akordatzen naiz aitonaren […]\nAkordatzen naiz (I)\nDanele Sarriugarte Mochales (Elgoibar, 1989) Akordatzen naiz Elgoibarrek 90ko hamarkadan Europako HIES tasa altuenetarikoa izan zuela. Akordatzen naiz ez ginela egundo eliza ondoko eskaileretatik jaisten, “drogadituak” bertan zeudelako. Akordatzen naiz sei urte genituenean M-ren aita asko mehetu zela eta gero hil egin zela. Akordatzen naiz Gatzagako aldapaz igande iluntzeetan eta Uribarri-Gamboako ur-azalaren distiraz ostiral eguerdietan, […]\napirila 15, 2013\nGetariako tailerkideei eta gidariari. Mugarria. Nekez definitu liteke doiago Joe Brainard (Salem, Arkansas, AEB 1941 – New York City, AEB 1994) artista estatubatuarraren I remember (Angel Hair, 1970) lana, autofikzio egiati eta gozagarria izateaz gain, inspirazio-iturri bilakatu dena hainbatentzat. Paul Auster azkenaldiko ukiezinetako batek irakurri duen liburu zeharo orijinal bakanetakoa omen da, etxean dugun edizioaren kontra-azalaren arabera. Austerrek […]\nOteiza, aurrez aurre\napirila 11, 2013\nHerenegun bete ziren hamar urte Jorge Oteiza (Orio 1908-Donostia 2003) hil zenetik (azken asteotan hondartzako zulo batean zeruari so egiteko ezkutatu ez bazarete ondo jakingo duzuenez) eta askotarikoak dira eskultore ia-beti-polemiko, inoiz-ez-errazkoia oroitzeko antolatu diren ekitaldiak. Aurten, gainera, urteurrena bikoitza da, Quosque Tandem artistaren liburu sonatuenak aurki egingo baititu 50, estreina argitaratu zenetik. Hortaz, guk […]\napirila 9, 2013\nKolaborazio batekin gatozkizue oraingoan. Maialen Berasategik elkarrizketa mamitsua egin dio BERRIAko itzultzaile eta zuzentzaile eskarmentudunari, eta elkarrizketatzaileak berak bidali dizkigu argazkiak eta idatzi sarreratxoa. Egunkariaren bilakaeraz, zuzenketaren jardunaz eta miseriaz, hizkuntzaren normalizazioaz, eta beste kontu interesgarriak dakarzkigu Irenek. Guk, beraz, ez dugu deus gehiago esanen, guztia hor duzue-eta. Mila esker bioi, eta badakizu, Maialen, nahi […]\n(Irudia: Luis Badosa margolariarena da, eta Homenaje a Pessoa du izena.) Berriako Hirudia ataleko bederatzigarren artikulua da hau. Egurra onartzen da, baina, ahal dela, sua egiteko baliagarria izan dadila. «Literatura da bizitzari entzungor egiteko modurik atseginena», idatzi zuen, baita ere, Pessoak, eta hori bera egozten zien Landerrek aurrekoan bere lagun literatoei, alegia, inguruan gertatzen ari […]


Idortasuna edo lehortasuna – Gizapedia\nMuturreko idortasuna, Atacamako basamortuan.\nIdortasuna, lehortasuna edo elkortasuna lur eta aireko ur eskasia klimatikoa da, ekosistema osoa, zoruak, landaredianeta fauna, guztiz eragiten duena. Paisaia eta erliebe forma bereziak sorrarazten ditu, basamortuak kasu. Idortasuna tenperatura altua eta urteko prezipitazioa eta prezipitazio-egunak gutxi direnean gertatzen da. Zehatzago, Knoche indizea kalkula daiteke idortasuna neurtzeko:\nnon T urteko tenperatura, P urteko prezipitrazioa eta n urteko prezipitazio eguna. Indizea honela interpretatzen da:\nIdortasun muturrekoa: 0 < Ik < 25\nIdortasun nabarmena: 25 < Ik < 50\nIdortasun normala: 50 < Ik < 75\nIdortasun moderatua : 75 < Ik < 100\nIdortasun txikia: 100 < Ik